Įtvirtinti pareigą fiksuoti pasikartojančius smurto artimoje aplinkoje atvejus SKPC žurnale, monitoringuojant pasikartojimo priežastis ir atsižvelgiant į tai taikyti individualų pagalbos planą, pasitelkus tinkamų tarpinstitucinių partnerių tinklą.

Specializuotos kompleksinės pagalbos centrų veiklos apraše, patvirtintame 2023 m. gegužės 9 d. Socialinės apsaugos ir darbo ministro įsakymu Nr. A1-296 "Dėl Specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo bei ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti tvarkos aprašo ir Pavyzdinių specializuotos kompleksinės pagalbos centrų vidaus taisyklių, kuriose reglamentuojamas keitimasis asmens duomenimis, susijusiais su smurtu artimoje aplinkoje, tarp specializuotos kompleksinės pagalbos centrų ir institucijų bei įstaigų, vykdančių veiklą apsaugos nuo smurto artimoje aplinkoje, pagalbos ir paslaugų teikimo srityse patvirtinimo" įtvirtintas Pakartotinio smurto artimoje aplinkoje atvejo apibrėžimas , anketoje  bei žurnale  ši informacija yra fiksuojama.Jeigu nustatoma, kad asmuo kreipėsi pakartotinai (t. y. per 24 mėn. laikotarpį), konsultantas šį faktą pažymi anketoje bei turi galimybę peržiūrėti asmens bylos duomenis už 24 mėn., taip pat, informaciją, kokia pagalbą ir (ar) paslaugos jam buvo suteiktos. Siekiant išvengti pagalbos ir (ar) paslaugų dubliavimo, pagal galimybes išsiaiškinamos pakartotinio smurto priežastys, demografiniai duomenys, aplinkybės, ar smurto artimoje aplinkoje pavojų keliantis asmuo yra tas pats asmuo, įvertinami individualūs asmens poreikiai. Pagal poreikį siūlomos papildomos specializuoto psichologo ar specializuota teisininko pagalba (pavyzdžiui, ieškiniui pateikti). Jeigu SKPC siūlomų pagalbų nepakanka, pasitelkiamas tarpinstitucinių partnerių tinklo teikiamos paslaugų galimybės ir asmuo, pagal individualius poreikius, nukreipiamas reikiamai paslaugai gauti (pavyzdžiui, apgyvendinimui, užimtumui ir pan.).


Peržiūrėti esamus infrastruktūros projektų įgyvendinimo stebėsenos įrankius ir jų naudojamus duomenis.

AB "Energijos skirstymo operatorius" informavo, kad peržiūrėti Bendrovės infrastruktūros projektų įgyvendinimo įrankiai ir jų naudojami duomenys. Identifikuotos sistemos ir jų duomenys, kurie būtini tinkamam infrastruktūros projektų įgyvendinimo sekimui. Identifikuotos tobulintinos vietos.


Sertifikuoti projektų vadovus pagal tarptautinius projektų valdymo standartus.

VĮ Ignalinos atominė elektrinė informavo, kad Projektų valdymo proceso tobulinimas - tai nuolatinė ir viena iš prioritetinių Įmonės veiklų, į kurią nuo 2023 m. Įmonėje žiūrima sistemiškai. Įmonėje įsteigtas naujas Projektinės veiklos vadovo etatas, kuriame įdarbintas Project Management Profesional (toliau - PMP), bei kitus Project Management Institute (toliau - PMI) išduodamus sertifikatus bei didelę projektinio valdymo patirtį turintis  darbuotojas. Įmonėje sukurtas PMO, kuriam vadovauja PMP sertifikatą bei didelę metodinių priemonių kūrimo ir taikymo praktiką turinti darbuotoja.  Be 12 jau gavusių PMP sertifikatus Įmonės darbuotojų, atsižvelgiant į jau baigtus ir naujai pradedamus eksploatacijos nutraukimo projektus, Įmonėje įdarbinti dar 2 PMP sertifikatą turintys projektų vadovai. Be šių sertifikatų, tiek projektų vadovai, tiek komandos nariai dalyvauja tiksliniuose kituose su projektų valdymų susijusiuose mokymuose, pvz. FIDIC sutarčių valdymas, įvairių PMI apibrėžtų pagrindinių projektų valdymo žinių sričių tobulinimas.


Įpareigoti Socialinių paslaugų priežiūros departamentą sistemingai ir nuolatos vertinti SKPC pagalbos teikimo procesus, veiklos kokybę ir rezultatus, užtikrinti bendrą SKPC pagalbos teikimo ir veiklos kokybės palaikymo sistemą.

2023 m. gegužės 9 d. Socialinės apsaugos ir darbo ministro įsakymu Nr. A1-296 patvirtinta Specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo bei ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti tvarkos apraše ir Pavyzdinių specializuotos kompleksinės pagalbos centrų vidaus taisyklėse, Socialinių paslaugų priežiūros departamentas įpareigotas vertinti specializuotos kompleksinės pagalbos veiklos kokybę ir rezultatus. Ministerija informavo, kad  SPPD nuolat dalyvauja SADM organizuojamose konsultacijose SKPC, taip pat individualiai teikia konsultacijas SKPC jiems iškylančiais klausimais, SPPD iš finansuojamų SKPC kas ketvirtį renką finansinę ir veiklos ataskaitinę informaciją pagal teisės aktų nustatytus reikalavimus, o iš visų akredituotų SKPC – kas pusmetį renka veiklos informaciją pagal teisės aktų nustatytus reikalavimus, kurią susistemintą perduoda SADM.


Nustatyti mechanizmą, kad viešiesiems geriamojo vandens tiekėjams ir nuotekų tvarkytojams už nevalytų ar nepakankamai išvalytų nuotekų išleidimą į aplinką būtų taikomos realios sankcijos už licencijuojamos veiklos sąlygų pažeidimą.

Geriamojo vandens tiekimo ir nuotekų tvarkymo įstatymo Nr. X-764 pakeitimo įstatymas Nr. XIV-1466 (nauja redakcija) su rekomendacijos įgyvendinimo priemonę atitinkančiomis nuostatomis priimtas 2022-10-27.


Reglamentuoti išmokų permokų, susidariusių dėl Registro duomenų tikslinimo, įskaitymo ir išieškojimo procesą bei sukurti ir įdiegti programinę įrangą

Priemonė susijusi su permokėtų išmokų susigražinimu, kai dėl nuo draudėjo priklausančių priežasčių (pvz., patikslinus duomenis apie asmens draudžiamąsias pajamas per praėjusį laikotarpį) susidaro socialinio draudimo išmokų permoka. Remiantis Valstybinio socialinio draudimo įstatymo 21 str. 3 d., ši permoka išieškoma taikant priverstinio išieškojimo būdus. Siekiant automatizuoti tokių permokų išieškojimą, Valstybinio socialinio draudimo fondo valdybos direktoriaus 2020-05-12 įsakymu Nr. V-197 buvo sudaryta darbo grupė iš Pašalpų ir nedarbingumo kontrolės, Pensijų, Registrų tvarkymo, Įmokų administravimo, Fondo finansų ir apskaitos, Teisės, Veiklos stebėsenos ir kontrolės, Veiklos planavimo ir pokyčių valdymo bei Informacinės sistemos plėtros skyrių atstovų. Grupei pavesta nustatyti proceso eigą, parengti ir pateikti programinės įrangos užsakymus, išspręsti klausimus, kurie specialistai teritoriniuose skyriuose atliks išmokų permokų išieškojimo veiksmus, peržiūrėti ir pakeisti darbo procedūras. 2021 m. pradėti rengti užsakymai reikalingiems programiniams pakeitimams atlikti, kurie (visi ar dalimis) iki 2021-12-31 bus perduoti rangovams vykdyti. Priemonės tolesnio įgyvendinimo eigos toliau nestebėsime, kadangi rekomendacija įgyvendinta, išmokų permokų išieškojimas teisės aktų nustatyta tvarka yra vykdomas, o ši VSDF valdybos suplanuota priemonė skirta darbo procesams efektyviau organizuoti juos automatizuojant.


Nustatyti motyvuojančius ir ambicingus valstybei nuosavybės teise priklausančių kelių valdymo efektyvumo rodiklius.

Susisiekimo ministerija informavo, kad  įgyvendino rekomendaciją dėl motyvuojančių ir ambicingesnių valstybei nuosavybės teise priklausančių kelių valdymo efektyvumo rodiklių nustatymo –susisiekimo ministro 2021 m. lapkričio 9 d. įsakymu Nr. 3-519 „Dėl Lietuvos Respublikos susisiekimo ministro 2018 m. lapkričio 2 d. įsakymo Nr. 3-551 „Dėl valstybei nuosavybės teise priklausančių kelių valdymo efektyvumo rodiklių patvirtinimo“ pakeitimo“ pakeisti valstybei nuosavybės teise priklausančių kelių valdymo efektyvumo rodikliai – nustatytas ambicingesnė automagistralių ir greitkelių kelių suminis kelio dangos būklės indekso (toliau – DBI) reikšmė (sumažinta nuo 3 iki 2,8).Atkreiptinas dėmesys, kad kelių valdymo efektyvumo rodiklio (DBI) reikšmės sumažinimo galimybės yra ribotos, kadangi tai pareikalauja papildomo finansavimo. Valstybinės reikšmės kelių priežiūros ir plėtros 2022-2035 m. strateginėse gairėse (toliau – Gairės), kuriose numatyti strateginiai kelių priežiūros ir plėtros prioritetai (be kita ko įvertinus nustatytą naują DBI reikšmę), nurodyta, kad esminė Gairių įgyvendinimo prielaida – pakankamas finansavimas. Pažymėtina, kad atsižvelgus į Gairėse numatytus strateginius tikslus ir veiksmus ir esamų finansavimo šaltinių prognozę, apskaičiuota, kad  2022–2030 m. susidaro apie 515 mln. eurų finansavimo trūkumas.Atsižvelgdami į tai, kas išdėstyta, manome, kad rekomendaciją įgyvendinome tinkamai ir šiuo metu nėra galimybės nustatyti dar ambicingesnės siektinos DBI reikšmės.


Parengti valstybinės ir vietinės reikšmės kelių perdavimo planą

LR susisiekimo ministro 2021-12-20 įsakymu Nr. 3-565 „Dėl Valstybinės ir vietinės reikšmės automobilių kelių perdavimo plano patvirtinimo“ patvirtintas Valstybinės ir vietinės reikšmės automobilių kelių perdavimo planas.


Parengti ir Lietuvos Respublikos Vyriausybei pateikti Vyriausybės nutarimo projektą dėl Vaistinių preparatų ir vaistinių prekių pardavimo (išdavimo) vaistinėse gyventojams ir vaistinių preparatų kainų pokyčio statistinių tyrimų atlikimo.

Patvirtintas Vyriausybės 2023-12-20  nutarimas Nr. 975  „Dėl vaistinių preparatų ir vaistinių prekių pardavimo (išdavimo) vaistinėse  gyventojams ir vaistinių preparatų kainų pokyčių  statistinių tyrimų atlikimo“.Nuolatinius vaistinių preparatų ir vaistinių prekių pardavimo (išdavimo) vaistinėse gyventojams ir vaistinių preparatų kainų pokyčių statistinius tyrimus pavesta atlikti Valstybės duomenų agentūrai. Iki 2025-05-01 nustatyta atlikti bandomuosius statistinius tyrimus (atlikti per 12 mėn. nuo duomenų gavimo iš vaistinių dienos – vaistinės iki 2024-05-01 pateikia 2023 m. ir 2024 m. I–II ketvirčių duomenis pagal Valstybės duomenų agentūros generalinio direktoriaus nustatytą tvarką).


Patikslintas Valstybinės reikšmės kelių pažaidų matavimo ir nustatymo tvarkos aprašas pagal Valstybės kontrolės rekomendacijas.

2021 m. spalio 7 d. įsakymu Nr. VE-179 patvirtintas Tyrimų vykdymo veiklos vadovas: valstybinės reikšmės kelių su asfalto danga pažaidų matavimas ir nustatymas.


Esant poreikiui atlikti esamų ir būsimų sutarčių sąlygų atnaujinimą.

Įgyvendinant priemonę nuo 2024 m. lapkričio 11 d. pirkimuose pradėtos taikyti atnaujintos ilgalaikių bei objektinių rangos darbų sutarčių sąlygos. Atnaujinta nuostata dėl pašalinimo pagrindų taikymo subrangovams. Šiuo pakeitimu siekiama užtikrinti, kad sutarties vykdymo laikotarpiu rangovas galėtų pasitelkti tik patikimus subrangovus darbams atlikti ir užtikrinti, kad subrangovai turėtų tinkamą kvalifikaciją.


Patikslinti Rekonstruotinų ir kapitaliai remontuotinų valstybinės reikšmės kelių ruožų vertinimo ir prioritetinės eilės sudarymo metodiką reikalavimu - jei atliekami objektų prioritetinių eilių pakeitimai, tai turi būti pagrindžiama.

Parengta ir 2021-04-28 LAKD direktoriaus įsakymu Nr. VE-72 patvirtinta Rekonstruotinų  ir  remontuotinų  valstybinės  reikšmės  kelių ruožų vertinimo ir prioritetinės eilės sudarymo metodika. Patvirtintos metodikos I skyriuje „Bendrosios nuostatos“ nustatyti prioritetinių eilių keitimo pagrindai ir laikotarpiai.


Remontuotinų kelių ruožų atranka bus atliekama pagal Rekonstruotinų ir kapitaliai remontuotinų valstybinės reikšmės kelių ruožų vertinimo ir prioritetinės eilės sudarymo metodiką, užtikrinant kelio objektų eilių sudarymą ir jų aktualumą atsižvelgiant į kelio ruožų, statinių ir sankryžų juose būklės vertinimus.Pėsčiųjų ir dviratininkų takų įrengimo atranka bus atliekama pagal Pėsčiųjų ir dviratininkų infrastruktūros įrengimo prioritetinės eilės sudarymo metodiką, užtikrinant pėsčiųjų ir dviratininkų infrastruktūros įrengimo eilės sudarymą ir jos aktualumą atsižvelgiant į infrastruktūros poreikio vertinimus.

2021-11-09 LAKD direktoriaus įsakymu Nr. VE-206 patvirtinta Pėsčiųjų ir dviratininkų infrastruktūros rekonstravimo ir remonto prioritetinė eilė.


Patikslintas Vykdomų statinio statybos techninės priežiūros sutarčių patikrų vietoje tvarkos aprašas.

Audituotas subjektas informavo, kad: 1. 2021-07-08 buvo pasirašytos 7 (atskirai su kiekvienu tiekėju) atnaujintos preliminarios statybos darbų techninės priežiūros paslaugų sutartys, pagal kurias pagal poreikį yra sudaromos pagrindinės sutartys konkretiems objektams. Šios preliminarios statybos darbų techninės priežiūros paslaugų sutartys yra sudarytos ekonominio naudingumo kriterijų pagrindu, peržiūrėtos ir sugriežtintos techninių prižiūrėtojų atsakomybės, peržiūrėtos ir apibrėžtos baudos už paslaugų netinkamą vykdymą.2. 2021rugpjūčio 10-11 d. buvo pasirašytos 5 (pagal 5 pirkimo dalis) naujos statybos darbų techninės priežiūros paslaugų sutartys mažos vertės (iki 145 tūkst. Eurų be PVM) objektams. Šios sutartys yra sudarytos mažiausios kainos kriterijaus pagrindu bei teritoriniu principu. Sutartyse numatytos griežtos techninių prižiūrėtojų atsakomybės, apibrėžtos baudos už paslaugų netinkamą vykdymą.3. 2021 m. III-IV ketvirtį vyko kontrolinių laboratorinių tyrimų ir bandymų viešųjų pirkimų procedūros dinaminės pirkimų sistemos pagrindu. Įvertinus tiekėjų kvalifikaciją, 2021 m. gruodžio mėn. buvo pradėtos pagal poreikį pasirašyti sutartys dėl kontrolinių laboratorinių tyrimų ir bandymų paslaugų teikimo. Šios sutartys pasirašytos atskiroms pagal atliekamų bandymų specifiką sudarytoms kontrolinių laboratorinių tyrimų ir bandymų grupėms, mažiausios kainos kriterijaus pagrindu. Sutartyse numatyti konkretūs, technologiškai pagrįstai trumpi kontrolinių laboratorinių tyrimų ir bandymų atlikimo terminai, tvarka, numatytos griežtos atsakomybės ir apibrėžtos baudos už paslaugų netinkamą vykdymą.


Parengtas Darbų kokybės kontrolės priežiūros vietinės reikšmės kelių objektuose tvarkos aprašas.

2021-11-18 LAKD direktoriaus įsakymu Nr. VE - 216 patvirtintas proceso standartas  „PS-PP6.01 Darbų kokybės kontrolės priežiūra vietinės reikšmės kelių objektuose“.


Atnaujinti kryptis ir priemones esamai valstybinės reikšmės kelių infrastruktūros būklei gerinti.

Audituotas subjektas informavo, kad 2022 m. birželio 30 d. susisiekimo ministro įsakymu Nr. 3-340 patvirtintos Valstybinės reikšmės kelių priežiūros ir plėtros 2022-2035 m. strateginės gairės.


Seniūnų atliekamų notarinių veiksmų poreikio bei apimties vertinimas

TM 2022-04-07 informavo, kad atlikus Seniūnų atliekamų notarinių veiksmų statistikos analizę, prieita išvados, kad seniūnų atliekami notariniai veiksmai yra  atliekami  pakankamai dažnai; tai rodo, kad visuomenei reikalingos tokio pobūdžio paslaugos. Ypač tai aktualu vietovėse, kuriose nėra įsikūrusių notarų biurų.


Parengti Civilinės saugos įstatymo pakeitimą ir reglamentuoti krizinių situacijų valdymą.

Vidaus reikalų ministerija informavo, kad parengtas Civilinės saugos įstatymo pakeitimas - 2022-12-08 priimtas naujas Krizių valdymo ir civilinės saugos įstatymas Nr. XIV-1640, kurio V skyriuje “Krizės valdymas” reglamentuotas krizinių  situacijų valdymas. Krizinių situacijų sąvokos nustatytos šio įstatymo 2 straipsnyje.


Parengti kultūros paveldo apsaugos numatomo teisinio reguliavimo koncepciją (keičiant šiuo metu galiojantį nekilnojamojo kultūros paveldo apsaugos teisinį reglamentavimą įstatyme), kurioje, be kitų prioritetų būtų apibrėžtas ir patrauklaus finansinio skatinimo mechanizmas.

Ministerija informavo,  kad Seime įregistruotas Nekilnojamojo turto mokesčio įstatymo Nr. X-233 pakeitimo įstatymo projektas Nr. XIVP-2932, ir   jame Kultūros ministerijos siūlymu  nustatyta, kad mokesčiu neapmokestinamas nekilnojamasis turtas, už kurį mokestį moka fizinis ar juridinis asmuo, kai nekilnojamasis turtas (arba jo dalis) yra registruotas Kultūros vertybių registre, kaip kultūros paveldo objektas, yra naudojamas kultūros paslaugoms teikti ir jį valdantis fizinis ir juridinis asmuo yra sudaręs apsaugos sutartį, nurodytą Nekilnojamojo kultūros paveldo apsaugos įstatyme,  ir galiojusią visą mokestinį laikotarpį.                                       Nekilnojamojo kultūros paveldo apsaugos įstatymo nauja redakcija 2024-06-24 buvo pateikta Vyriausybei (TAIS 23-14396(3). Šiame projekte Nekilnojamojo kultūros paveldo apsaugos įstatymo nuostatos suderintos su Nekilnojamojo turto mokesčio įstatymo Nr. X-233 pakeitimo įstatymo projektu Nr.XIVP-2932. Šio įstatymo projekto 47 straipsnyje "Kompensavimas nekilnojamojo kultūros paveldo objekto valdytojams" taip pat yra nustatytas naujas kompensavimo už kultūros paveldo objekto tvarkybą reglamentavimas. Priėmus naują Nekilnojamojo kultūros paveldo apsaugos įstatymo  redakciją, bus peržiūrėti poįstatyminiai teisės aktai, tarp jų ir Privačios nuosavybės – prieinamų visuomenei lankyti valstybės saugomų nekilnojamojo kultūros paveldo objektų tvarkomųjų paveldosaugos darbų išlaidų kompensavimo tvarkos aprašas.


Vertinimas, ar antstolio vykdymo išlaidų dydžiai, notaro atlyginimo įkainiai ir šių dydžių bei įkainių nustatymo tvarkos atsižvelgiant į įstatymuose nustatytus kriterijus, turėtų būti tvirtinami Lietuvos Respublikos Vyriausybės.

TM  informavo, kad įgyvendinant šią priemonę  ministerija kreipėsi į Finansų ministeriją ir Socialinės apsaugos ir darbo ministeriją dėl nuomonės apie institucijas, kurios turėtų būti atsakingos už vykdymo išlaidų ir notarų įkainių tvirtinimą bei jų tvarkos nustatymą, pasiūlydama trys galimas sprendimų alternatyvas (Teisingumo ministerijos 2021-03-03 raštas Nr. (1.16E) 7R-1212). Abi ministerijos pritarė alternatyvai, kad tinkamiausia institucija vykdymo išlaidų dydžiams ir notarų įkainiams tvirtinti yra Lietuvos Respublikos Vyriausybė. Tokiam sprendimui pritaria ir Teisingumo ministerija. Šiam sprendimui įgyvendinti  2022 metais –  kaip ir numatyta priemonių įgyvendinimo plane - bus parengti  Antstolių įstatymo ir Notariato įstatymo pakeitimų projektai


Esant būtinumui, tikslinti Notarų gyventojams teikiamų teisinių paslaugų poreikių vertinimo metodikos nuostatas.

Priimtas 2023-12-29 teisingumo ministro įsakymas Nr. 1R-401 „Dėl teisingumo ministro 2006 m. gruodžio 28 d. įsakymo Nr. 1R-481 „Dėl Notarų gyventojams teikiamų teisinių paslaugų poreikių vertinimo metodikos patvirtinimo“ pakeitimo“, kuris nustato Notariato įstatymo 6 str. 1 d. įtvirtintų notarų skaičiaus nustatymo kriterijų taikymo, notarų veiklos teritorijų nustatymo, poreikio, susijusio su notarų skaičiumi ir jų veiklos teritorija, vertinimo ir notarų buveinių steigimo tvarką.


Atlikti vertinimą, ar Notarų gyventojams teikiamų teisinių paslaugų poreikių vertinimo metodika nustato optimalų notarų skaičių.

Teisingumo ministerija informavo, kad Vyriausybės 2023-01-25 nutarimu Nr. 59 patvirtintoje Notarų atlyginimo dydžių (įkainių) nustatymo metodikoje yra įtvirtintas teisinio reguliavimo  stebėsenos mechanizmas, kuris sudaro sąlygas stebėti įkainių pokyčio pasekmes notariato sistemai ir notarų paslaugų prieinamumui šalies regionuose bei laiku imtis būtinų reguliavimo priemonių. Vyriausybės 2023-06-28 nutarimu Nr. 498 nuo 2023-10-01 įsigaliojo nauji notarų atlyginimo dydžiai, kurie turės įtakos notarų pajamoms ir notarų prieinamumui (ypač šalies regionuose). Atliktas vertinimas, ar Notarų gyventojams teikiamų teisinių paslaugų poreikių vertinimo metodika nustato optimalų notarų skaičių. Vėliau priimtas 2023-12-29 teisingumo ministro įsakymas Nr. 1R-401 „Dėl teisingumo ministro 2006-12-28 įsakymo Nr. 1R-481 „Dėl Notarų gyventojams teikiamų teisinių paslaugų poreikių vertinimo metodikos patvirtinimo“ pakeitimo“, kuriuo patvirtinta Notarų skaičiaus, jų buveinių ir veiklos teritorijų nustatymo metodika.


Pagal atliktą vertinimą nustatyti optimalų notarų skaičių.

Teisingumo ministerija informavo, kad įvertinus 2022 m. ir 2023 m. notarų pajamų, gautų atliekant notaro funkcijas, statistinius vidurkius, remiantis Metodikos nuostatomis, 2024-06-18 buvo apskaičiuotas optimalus notarų skaičius Lietuvoje - 245.


Parengti Notariato įstatymo pakeitimo projektą, kuriuo būtų nustatyti reikalavimai el. erdvėje skelbiamai informacijai apie notarinius veiksmus.

Teisingumo ministerija informavo, kad 2022-12-20 priimtas Notariato įstatymo Nr. I-2882 3, 4, 6, 6(2), 8, 10(1), 10(3), 10(4), 19, 20, 22, 22(1), 24, 27(1), 28, 46, 60 ir 62 straipsnių pakeitimo, įstatymo papildymo 28(2) straipsniu ir VII skyriumi bei 9, 10 ir 10(2) straipsnių pripažinimo netekusiais galios įstatymas Nr. XIV-1714. Šio įstatymo 8 straipsnyje įtvirtinti reikalavimai dėl informacijos apie notarinius veiksmus viešą skelbimą.


Atlikti vertinimą, ar teisės aktuose, nustatančiuose privalomą notarinį patvirtinimą, nėra įtvirtinta perteklinių (nereikalingų) notarinių veiksmų.

TM papildė  informaciją apie notarinių veiksmų privalomumo pagrįstumo įvertinimą. Ministerija informavo, kad:Teisės aktais nustatytos 44 notarinių veiksmų grupės, iš kurių 13 notarinių veiksmų grupių yra neprivalomojo pobūdžio. Buvo įvertintas visų privalomų notarinių veiksmų tikslingumas (peržiūrėti ir įvertinti 241 teisės aktas). Iš privalomų notarinių veiksmų yra siūloma atsisakyti 11 veiksmų


Parengti Antstolių įstatymo  pakeitimo projektą, kuriuo būtų nustatyti reikalavimai el. erdvėje skelbiamai informacijai apie antstolių paslaugas.

2023-06-15 Seimas pritarė Teisingumo ministerijos parengtam Antstolių įstatymo pakeitimo įstatymo projektui Nr. XIVP-2862, kuriuo nustatomi reikalavimai viešam informacijos skelbimui apie antstolių veiklą. Įstatymo projektas bus svarstomas Seimo 2023 metų rudens sesijoje.


Patikslinti antstolių ir notarų veiklos patikrinimų tvarkas nustatant patikrinimų apimtis, sprendimo atlikti neeilinius patikrinimus priėmimo kriterijus bei patikrinimų metu nustatytų trūkumų pašalinimo kontrolės mechanizmą.

Teisingumo ministerija informavo, kad 2022-03-30 ir 2022-11-29 teisingumo ministro įsakymais Nr. 1R-106 „Dėl teisingumo ministro 2004-11-15 įsakymo Nr. 1R-282 „Dėl Notarų veiklos tarnybinės priežiūros taisyklių patvirtinimo“ pakeitimo“ ir Nr. 1R-382 „Dėl teisingumo ministro 2002-12-30 įsakymo Nr. 400 „Dėl Antstolių viešo konkurso komisijos nuostatų, Antstolių viešo konkurso tvarkos aprašo, Antstolių veiklos tikrinimo tvarkos aprašo, Antstolių informacinės sistemos nuostatų, Antstolių atestavimo komisijos nuostatų ir Antstolių atestavimo taisyklių patvirtinimo“ patikslintos antstolių ir notarų veiklos patikrinimų tvarkos, kuriose nustatytos patikrinimų apimtys, sprendimų atlikti neeilinius patikrinimus priėmimo kriterijai bei patikrinimų metu nustatytų trūkumų pašalinimo kontrolės mechanizmas.


Siekiant nustatyti tikrąją viktimizacijos būklę, jos lygį, atlikti nacionalinį viktimologinį (viktimizacijos) tyrimą.

Vidaus reikalų ministerija informavo, kad 2021 m. atliktas Lietuvos gyventojų nuomonės tyrimas, kurio metu vertinta gyventojų viktimologinė patirtis. Ministerijos užsakymu gyventojų apklausą atliko rinkos ir viešosios nuomonės tyrimo bendrovė „Spinter tyrimai“. Individualių interviu būdu visose šalies savivaldybėse apklaustas 5021 respondentas nuo 15 iki 75 metų. Viktimologinės patirties tyrimo rezultatai pateikti Ataskaitoje apie viešojo saugumo būklę Lietuvoje 2005–2021 m., kuri paskelbta VRM interneto svetainėje (www.vrm.lt)


Parengti ir patvirtinti sveikatos apsaugos ministro 2000-12-14 įsakymo Nr. 730 „Dėl Vaikų ir paauglių psichikos sveikatos priežiūros paslaugų teikimo reikalavimų aprašo patvirtinimo“ keitimo projektą, kuriame būtų aiškiai reglamentuoti psichosocialinės reabilitacijos paslaugų teikimo reikalavimai žalingai vartojantiems ar priklausomybę turintiems vaikams ir paaugliams, numatyti pacientų vertinimo reikalavimai.

2025-01-23 įsigaliojo Sveikatos apsaugos ministro 2000-12-14 įsakymo Nr. 730 „Dėl Vaikų ir paauglių psichikos sveikatos priežiūros paslaugų teikimo reikalavimų aprašo patvirtinimo“ pakeitimai (2025-01-22 įsakymas Nr. V-40), kuriais reglamentuoti vaikų ir paauglių psichosocialinės reabilitacijos paslaugų teikimo reikalavimai.


Įteisinti vienuolika naudojamų informacinių sistemų (registrų, kadastrų) šiais terminais: iki 2018-12-31 (trys), iki 2019-07-31 (keturias), iki 2019-12-31 (dvi), iki 2020-01-01 (vieną), iki 2021-01-01 (vieną). Vieną IS - likviduoti.

Žemės ūkio ministerija iki 2023-12-31 įteisino 10 informacinių sistemų iš vienuolikos, viena informacinė sistema likviduota. Žemės ūkio ministro 2022-04-12 įsakymu Nr. 3D-244 pakeistas Gyvulių veislininkystės informacinės sistemos pavadinimas į Ūkinių gyvūnų veislininkystės informacinę sistemą. Atsižvelgiant į tai, žemės ūkio ministro 2022-08-23 įsakymu Nr. 3D-510 patvirtinta atnaujinta Ūkinių gyvūnų veislininkystės informacinės sistemos specifikacija ir 2023-12-04 pasirašytas informacinės sistemos priėmimo ir tinkamumo eksploatuoti aktas Nr. 1B-214. Pagal Nacionalinę maisto kokybės sistemą pagamintų produktų (NKP) gamybos modulį sukurta Žemės ūkio ir maisto produktų sertifikavimo informacinė sistema (2023-12-27 informacinės sistemos priėmimo ir tinkamumo eksploatuoti aktas Nr. 1B-231) (patalpinta www.registrai.lt).


Parengti situacinės prevencijos organizavimo policijos įstaigose tvarką.

2021 m. gruodžio 31 d. Lietuvos policijos generalinio komisaro įsakymu Nr. 5-V-1183 „Dėl Situacijų prevencijos organizavimo apskričių vyriausiuosiuose policijos komisariatuose aprašo patvirtinimo“ buvo patvirtintas Situacijų prevencijos organizavimo apskričių vyriausiuosiuose policijos komisariatuose aprašas, kuris nustato situacijos analizės pagrindu tam tikroje teritorijoje identifikuotų problemų sprendimui nukreiptų prevencinių priemonių planavimą ir įgyvendinimą apskričių vyriausiųjų policijos komisariatų (toliau – apskr. VPK) policijos komisariatų ir Alytaus, Marijampolės, Utenos ir Tauragės apskr. VPK Veiklos skyrių prižiūrimose teritorijose bei įvykdytų priemonių veiksmingumo vertinimą.


Priimti sprendimą dėl poreikio teisės aktuose nustatyti kriterijus, kuriais vadovaujantis būtų priimami sprendimai dėl drausmės bylos iškėlimo antstoliams ir notarams.

Teisingumo ministerija informavo, kad teisingumo ministro 2022-11-28 įsakymu Nr. 1R-380 pakeistos antstolių drausmės bylų iškėlimo ir nagrinėjimo taisyklės, nustatant drausmės bylos iškėlimo pagrindus (kriterijus). Teisingumo ministro 2023-01-16 įsakymu Nr. 1R-18 priimti notarų garbės teismo nuostatų pakeitimai, nustatant drausmės bylos notarams iškėlimo pagrindus (kriterijus).


Priimti sprendimą dėl tikslingumo į notarų atestavimo komisiją įtraukti kitų institucijų atstovus.

Parengtas Lietuvos Respublikos notariato įstatymo Nr. I-2882 3, 4, 6, 6(2), 8, 10(1), 10(3), 10(4), 19, 20, 22, 22(1), 24, 27(1), 28, 46, 60 ir 62 straipsnių pakeitimo, įstatymo papildymo 28(2) straipsniu ir VII skyriumi bei 9, 10 ir 10(2) straipsnių pripažinimo netekusiais galios įstatymo projektas (TAIS Reg. Nr. 22-8053(2)) Notariato įstatymo projektas. 22 straipsniu keičiamame Notariato įstatymo 73 straipsnyje siūloma nustatyti, kad į Notarų atestacijos komisiją skiriamas vienas teisingumo ministro siūlomas narys, kuris turi būti teisės krypties socialinių mokslų daktaras arba teisėjas.


Parengti Lietuvos Respublikos generalinio prokuroro ir Lietuvos policijos generalinio komisaro 2014 m. gruodžio 8 d. įsakymo Nr. I-2701 5-V-1061 „Dėl policijoje atliekamų ikiteisminių tyrimų prioritetų nustatymo aprašo patvirtinimo“ projektą.

Parengtas naujos redakcijos Policijoje atliekamų ikiteisminių tyrimų prioritetų nustatymo aprašo, patvirtinto Lietuvos Respublikos generalinio prokuroro ir Lietuvos policijos generalinio komisaro 2014 m. gruodžio 8 d. įsakymu Nr. 5-V-1061 „Dėl Policijoje atliekamų ikiteisminių tyrimų prioritetų nustatymo aprašo patvirtinimo“, projektas Generalinei prokuratūrai pateiktas derinti Policijos departamento prie Vidaus reikalų ministerijos 2022-05-30 raštu Nr. 5-S-10886.


Suderinti Įsakymą su Generaline prokuratūra ir jį patvirtinti.

Lietuvos policijos generalinio komisaro 2022-12-14 įsakymu Nr. 5-V-1211 patvirtintas Policijos įstaigose atliekamų ikiteisminių tyrimų prioritetų nustatymo aprašas, kuris nustato nusikalstamų veikų tyrimo prioriteto nustatymo tvarką ir kriterijus, taip pat policijos padalinių ir pareigūnų darbo ikiteisminio tyrimo srityje organizavimo pagal nustatytus prioritetus tvarką. Šiame apraše nustatyta, kad ikiteisminiai tyrimai, atsižvelgiant į nusikalstamos veikos sunkumo ir pavojingumo laipsnį, skirstomi į AA, A, B ir C kategorijas. AA kategorijai priskiriami labai sunkūs nusikaltimai ir visi ikiteisminiai tyrimai, kuriuose įtariamieji yra suimti arba įtariamieji ar nukentėjusieji yra nepilnamečiai. Ikiteisminių tyrimų prioritetai nustatomi vadovaujantis BPK 176 str. 2 d. nuostatomis, atsižvelgiant į nusikalstamos veikos kategoriją (AA, A, B ar C) ir ikiteisminio tyrimo lygį (1, 2 ar 3). Jei baudžiamojoje byloje atliekamas kelių skirtingų kategorijų nusikalstamų veikų tyrimas, ikiteisminio tyrimo prioritetas nustatomas pagal nusikalstamą veiką, priskirtą aukščiausiai kategorijai.


Parengti ir nuolatos naujinti valstybės valdomų įmonių bei bendrovių, kuriose valstybė dalyvauja turėdama mažiau nei 50 proc. akcijų, sąrašą bei jį skelbti VšĮ Valdymo koordinavimo centro svetainėje (išskyrus dalyvavimą valdant bešeimininkes akcijas ir pan. atvejus).

Parengtas valstybės valdomų įmonių bei bendrovių, kuriose valstybė dalyvauja turėdama mažiau nei 50 proc. akcijų, sąrašas bei paskelbtas VšĮ Valdymo koordinavimo centro svetainėje: https://governance.lt/apie-imones/vvi-ir-svi/ [žiūrėta 2022-07-04].


Švietimo, mokslo ir sporto ministro įsakymu patvirtinti aukštojo mokslo tarptautiškumo skatinimo prioritetai.

Švietimo, mokslo ir sporto ministro 2021-10-06 įsakymu Nr. V-1821 patvirtinti aukštojo mokslo tarptautiškumo skatinimo prioritetai- Lietuvos dalyvavimo Europos aukštojo mokslo erdvėje ir Europos mokslinių tyrimų erdvėje tarptautiškumo stiprinimas, akademinių ryšių ir atvykstamojo akademinio judumo stiprinimas, pritraukiant gabius užsienio studentus ir pažangius pokyčius studijų procese galinčius lemti dėstytojus, išvykstamojo akademinio judumo stiprinimas, lituanistikos (baltistikos) centrų plėtros užsienyje skatinimas, parama užsienio lietuviams.


Ministerijai pavaldžių socialinės globos įstaigų naudojamo ilgalaikio turto analizės  atlikimas ir išvadų parengimas.

2021-07-20 socialinės apsaugos ir darbo ministro įsakymu Nr. A1-530 „Dėl socialinės globos įstaigų pavyzdinių ilgalaikio turto nusidėvėjimonormatyvų darbo grupės“ sudaryta darbo grupė atliko ministerijai pavaldžių socialinės globos įstaigų naudojamo ilgalaikio turto analizę ir pateikė parengtas išvadas apie įstaigose vykdomą turto grupavimą naudingam turto tarnavimolaikui nustatyti. Šiuo metu derinamas Pavyzdinis ilgalaikio turto grupių ir nusidėvėjimo normatyvų socialinės globos įstaigoms sąrašas, kuriame bus pateiktas galimas įstaigose naudojamo ilgalaikio turto grupavimo sąrašas pagal turto grupes ir rūšis.


Inicijuoti Būsto energijos taupymo agentūros apskaitos organizavimo ir tvarkymo aplinkybių tyrimą, kurio metu, atsižvelgus į nustatytas faktines aplinkybes, bus įvertinti už Būsto energijos taupymo agentūros apskaitos duomenų teisingumą atsakingų asmenų veiksmai ir (ar) neveikimas.

Aplinkos ministerijos 2021-08-06 kanclerio potvarkiu Nr. D2-84 „Dėl komisijos sudarymo viešosios įstaigos Būsto energijos taupymo agentūros apskaitos organizavimo ir tvarkymo aplinkybių tyrimui atlikti“ sudaryta komisija atliko tyrimą ir pateikė išvadas. VšĮ Būsto energijos taupymo agentūros buhalterinėje apskaitoje ilgalaikiai įsipareigojimai ir jų einamųjų metų dalis užregistruoti 2021-06-30.


Apskričių vyriausiuose policijos komisariatuose parengti situacinės prevencijos planus.

Vadovaujantis Lietuvos policijos generalinio komisaro 2021-12-31 įsakymu Nr. 5-V-1183 „Dėl situacijų prevencijos organizavimo apskričių vyriausiuose policijos komisariatuose aprašo patvirtinimo“ nuo 2022 m. rugsėjo mėnesio visi policijos komisariatai vykdė registruotų teisės pažeidimų situacijos analizę, organizavo fokus grupes siekiant išgryninti teisės pažeidimus ir problemas aptarnaujamoje teritorijoje, kurias įtraukė į metinį situacijų prevencijos planą, kuriame  parinko tokias  prevencinės priemonės, kurių tikslas, kad situacijų prevencijos priemonės darytų teigiamą įtaką problemų sprendimui ir saugumo didinimui. Policijos departamentas informavo, kad 2022 metais apskričių vyriausiųjų policijos komisariatų viršininkai patvirtino Prižiūrimų teritorijų situacijų prevencijos priemonių įgyvendinimo planus, kuriuose numatytos situacijų prevencijos priemonės, jas vykdantys padaliniai, priemonių įgyvendinimo laikotarpiai, siekiami rezultatai bei jų vertinimo kriterijai.


Nusikaltimų ir kitų teisės pažeidimų prevencijos organizavimo modelį įtvirtinančiuose teisės aktuose įtvirtinti viktimologinių tyrimų atlikimo periodiškumą – kas 5 metai.

Vidaus reikalų ministerija 2024-11-22 pateikė Vyriausybei ir suinteresuotoms institucijoms siūlymus dėl nusikaltimų ir kitų teisės pažeidimų prevencijos organizavimo modelio. Siūlymams pritarus ir prriėmus sprendimą vykdyti teisinio reguliavimo pokyčius, planuojama į teisės aktų pakeitimus įtraukti viktimologinių tyrimų atlikimo periodiškumą (kas 5 m.).


Centralizuota vidaus audito tarnyba, gavusi Ministerijos vadovybės (toliau  – konsultuojamas asmuo) rašytinį paklausimą  – prašymą suteikti konsultaciją dėl Lietuvių kalbos instituto veiklos ir su  konsultuojamu asmeniu aptarus paklausimo pobūdį ir apimtį, reikalingą konsultacijos tikslams pasiekti, priims sprendimą dėl konsultavimo užduoties ir jos atlikimo terminų.

Lietuvių kalbos institutas (toliau – LKI) ėmėsi veiksmų, pašalino audito metu nustatytus trūkumus ir įgyvendino pateiktas rekomendacijas. Siekiant užtikrinti teisingą apskaitos tvarkymą į LKI Finansų skyrių priimta dar viena darbuotoja.  Nuo 2024 metų sausio 01 d. finansinė apskaita tvarkoma viešojo sektoriaus finansinės apskaitos bendrajame posistemyje FABIS. LKI direktorės 2024 m. gegužės 21 d. įsakymu Nr. 24 patvirtinta apskaitos politika. Taip pat pakeisti ilgalaikio turto nusidėvėjimo (amortizacijos) ekonominiai normatyvai, dėl kurių reikšmingai sumažėjo nusidėvėjimo ir amortizacijos sąnaudos. 2024 m. eigoje konsultanto pagalba (dėl  finansinės apskaitos tvarkymo ir ūkinių operacijų registravimo) ištaisytos apskaitos klaidos FABIS ir užtikrintas apskaitos tvarkymas, laikantis teisės aktų reikalavimų. Valstybės kontrolės teiktos rekomendacijos įgyvendintos. Kaip informavome anksčiau, LKI direktorė vykdo nuolatinę finansinės apskaitos tvarkymo stebėseną. Vyriausiajai finansininkei pareikšta žodinė pastaba.Švietimo, mokslo ir sporto ministerijos (toliau – ŠMSM) Finansinės apskaitos skyriaus atsakinga darbuotoja (toliau – LKI kuratorė) vykdo teikiamų ataskaitų duomenų analizę, siekdama rasti galimas klaidas, nustatyti neteisingą apskaitos duomenų atvaizdavimą ir informacijos pateikimą ataskaitose. Pagal prie finansinių ataskaitų rinkinio pateiktą didžiąją knygą matyti, kad informacija finansinėse ataskaitose išskleista teisingai. Taip pat buvo peržiūrėti ir įvertinti krūviai ir atsakomybės ŠMSM Finansinės apskaitos skyriaus darbuotojų, atsakingų už ŠMSM VSS grupės teikiamų ataskaitų analizę. Teikiamų ataskaitų analizei paskirtos trys kuratorės. LKI paskirta kita kuratorė.


Parengti ir Socialinės apsaugos ir darbo ministro įsakymu patvirtinti smurtinio elgesio keitimo programą.

Siekiant rezultatyvios pagalbos keičiant smurtinį elgesį, Socialinės apsaugos ir darbo ministrės 2023 m. rugsėjo 13 d. įsakymu Nr. A1-603 "Dėl Smurtinio elgesio artimoje aplinkoje keitimo programos patvirtinimo" buvo patvirtinta smurtinio elgesio artimoje aplinkoje keitimo programa. Pagrindinis smurtinio elgesio artimoje aplinkoje keitimo programos tikslas – smurtavusių ar keliančių smurto artimoje aplinkoje pavojų asmenų išankstinių nuostatų į smurtinį elgesį pokytis, emocijų atpažinimo, empatijos ugdymas, asmeninių pagalbos priemonių, jaučiant smurto artimoje aplinkoje pavojų identifikavimas. Smurtinio elgesio programoje yra numatytos grupinės konsultacijos, į kurias tikslinės grupės atstovai galėtų prisijungti savanoriškai ar nukreipiami atsakingų institucijų atstovų. Pačioje programoje taip pat yra nustatyti ir patvirtinti programos veiksmingumo (efektyvumo) vertinimo rodikliai , o nevyriausybinės organizacijos, kurios teiks smurtinio elgesio keitimo paslaugas pagal minėtą programą, bus įpareigotos atlikti tokios programos veiksmingumo (efektyvumo) vertinimą.


Parengti ir taikyti vidaus teisės aktą, kuriame būtų nustatytos vidaus kontrolės priemonės, kurios apimtų VSDF administravimo įstaigose kaupiamos informacijos apie įvykius, dėl kurių gali atsirasti neapibrėžtasis turtas ar neapibrėžtieji įsipareigojimai, kaupimą, išsamų vertinimą ir šios informacijos perdavimą už VSDF apskaitą atsakingiems asmenims, bei ataskaitų sudarymui reikiamos informacijos pateikimą administruojamiems išteklių fondams.


Patvirtinti pareigūnų skaičiaus poreikio planavimo padaliniuose kriterijus.

Policijos departamentas informavo, kad Policijos generalinio komisaro 2023-06-05 įsakymu Nr. 5-V-464 patvirtinta Pareigybių poreikio teritoriją prižiūrinčiuose policijos padaliniuose nustatymo metodika, kurioje nustatyti pareigybių poreikio apskaičiavimo kriterijai, į kuriuos bus atsižvelgiama komplektuojant pareigybes.


Parengti Priešgaisrinės saugos įstatymo pakeitimo įstatymo projektą ir pateikti jį Vyriausybei (rekomendacijai Nr. 1.2).

Vidaus reikalų ministerija informavo, kad yra parengtas Priešgaisrinės saugos įstatymo pakeitimo projektas. Ministerija 2023-05-12 raštu Nr. 1D-2448 pateikė suinteresuotoms institucijoms derinti naujos redakcijos Priešgaisrinės saugos įstatymo projektą, kurį priėmus planuojama atliepti Valstybės kontrolės rekomendacijas dėl tinkamų priešgaisrinių gelbėjimo pajėgų išteklių suformavimo, gelbėjimo darbų reglamentavimo, pajėgų išdėstymo. Planuojama Priešgaisrinės saugos įstatymo projektą teikti Vyriausybei ir Seimui.


Nustačius, kad ūkio subjektas atitinka licencijuojamo geriamojo vandens tiekėjo ir (ar) nuotekų tvarkytojo sąvoką, nurodymų ūkio subjektui pateikimas (kartu informuojant ir savivaldybių institucijas): pateikti prašymus licencijai gauti arba nutraukti nelicencijuotą geriamojo vandens tiekimo ir (ar) nuotekų tvarkymo veiklą ir, per atitinkamą laikotarpį subjektui nepateikus prašymo licencijai gauti, inicijuoti sankcijos skyrimo procedūrą.

7 ūkio subjektams (Pasvaliečių kaimo bendruomenė, Ramongalių kaimo bendruomenė, Smilgių kaimo bendruomenė, Užušilių kaimo bendruomenė, A. Savickienės įmonė ir 2 fiziniai asmenys), kurie dar vykdo licencijuojamą geriamojo vandens tiekimo veiklą neturėdami licencijos, taip pat ir savivaldybėms (Mažeikių rajono savivaldybė, Biržų rajono savivaldybė), kurių teritorijose veiklą vykdo šie ūkio subjektai, yra nurodyta pateikti prašymus licencijai gauti arba nutraukti nelicencijuotą geriamojo vandens tiekimo ir (ar) nuotekų tvarkymo veiklą, iš jų:-dėl 4 ūkio subjektų (Pasvaliečių kaimo bendruomenė, Ramongalių kaimo bendruomenė, Smilgių kaimo bendruomenė, Užušilių kaimo bendruomenė) Biržų rajono savivaldybė informavo, kad atsižvelgę į sėkmingą praktiką dėl vandentvarkos objektų pripažinimo bešeimininkiais ir perdavimo savivaldybės nuosavybėn, pradėjo pripažinimo bešeimininkiais procedūras. Pažymėtina, kad geriamojo vandens tiekimo ir nuotekų tvarkymo infrastruktūros perėmimas sudėtingas procesas ir reikalauja daug laiko, todėl šių 4 ūkio subjektų turto pripažinimo bešeimininkiu procedūros, Tarybos turimais duomenimis, turėtų būti užbaigtos iki 2024 m. gruodžio 31 d. Pažymėtina, kad vadovaujantis Lietuvos Respublikos viešojo administravimo įstatymo 30 straipsnio 1 dalies 1 punktu,  poveikio priemonės ūkio subjektams taikomos tik tada, kai ūkio subjektų veiklos priežiūros tikslų negalima pasiekti kitu būdu (ultima ratio). Atsižvelgiant į tai, kad Biržų rajono savivaldybė yra pradėjusi turto pripažinimo bešeimininkiu procesą, kurį užbaigus galės perimti geriamojo vandens tiekimo ir nuotekų tvarkymo infrastruktūrą ir ją perduoti viešajam geriamojo vandens tiekėjui ir nuotekų tvarkytojui, Tarybos nuomone poveikio priemonių taikymas šioje stadijoje neatitiktų Viešojo administravimo įstatymo reikalavimų;-Mažeikių rajono savivaldybė informavo, kad savivaldybės administracija, vadovaudamasi Geriamojo vandens tiekimo ir nuotekų tvarkymo infrastruktūros objektų perėmimo arba išpirkimo tvarkos aprašu, patvirtintu Lietuvos Respublikos Vyriausybės 2023 m. birželio 7 d. nutarimu Nr. 440 „Dėl Lietuvos Respublikos geriamojo vandens tiekimo ir nuotekų tvarkymo įstatymo įgyvendinimo“ perdavė 3 subjektų (A. Savickienės įmonė ir 1 fizinis asmuo), vykdančių geriamojo vandens tiekimo ir nuotekų tvarkymo veiklą be licencijos dokumentaciją viešajam geriamojo vandens tiekėjui ir nuotekų tvarkytojui, kuris vykdys tolimesnius veiksmus dėl geriamojo vandens tiekimo infrastruktūros objektų perėmimo arba išpirkimo ir preliminariai planuoja perimti arba išpirkti 2 subjektų (A. Savickienės įmonė ir 1 fizinis asmuo) infrastruktūrą, Tarybos turimais duomenimis, procesas turėtų būti užbaigtas iki 2024 m. birželio 30 d. Papildomai pažymėtina, kad pagal Įstatymo 39 straipsnio 4 dalį, Tarybai yra suteikti įgaliojimai skirti sankciją už geriamojo vandens tiekimo ir (arba) nuotekų tvarkymo veiklos vykdymą be geriamojo vandens tiekimo ir nuotekų tvarkymo licencijos tik juridiniams asmenims. Atsižvelgiant į tai, Taryba negali inicijuoti sankcijos skyrimo procedūros fiziniams asmenims;-dėl 1 fizinio asmens, tiekiančio geriamąjį vandenį be licencijos Mažeikių rajono savivaldybė informavo, kad geriamojo vandens tiekimo infrastruktūros perėmimas nevyksta, negautas prašymas perėmimui. Taryba pakartotinai kreipėsi į fizinį asmenį  su nurodymu pateikti prašymą geriamojo vandens tiekimo licencijai gauti arba nutraukti veiklą. Fizinis asmuo 2023 m. liepos mėn. kreipėsi į Tarybą, kad pateiktų informaciją, kokie dokumentai reikalingi, norint pradėti vykdyti geriamojo vandens tiekimo veiklą, Taryba fiziniam asmeniui pateikė informaciją ir proceso eigą dėl geriamojo vandens tiekimo licencijos gavimo, tačiau fizinis asmuo Tarybai iki 2023 m. gruodžio 31 d. prašymo licencijai gauti nepateikė. Taryba 2024 m. sausio 2 d. raštu Nr. R2-(V)-30 pakartotinai kreipėsi į fizinį asmenį bei nurodė, kad per 2 mėnesius nuo rašto gavimo dienos pateiktų Tarybai prašymą ir dokumentus geriamojo vandens licencijai gauti arba nutraukti geriamojo vandens tiekimo veiklą.  Taryba negali inicijuoti sankcijos skyrimo procedūros fiziniam asmeniui, vykdančiam geriamojo vandens tiekimo veiklą be licencijos.


Parengti reikalingus Objekto atitikties priešgaisrinę saugą reglamentuojantiems teisės aktams patikrinimų atlikimo tvarkos aprašo pakeitimus.

Parengtas Objekto atitikties gaisrinę saugą reglamentuojantiems teisės aktams patikrinimų atlikimo tvarkos aprašas, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2022-02-04 įsakymu Nr. 1-60.Apraše reglamentuoti objektų įtraukimo į tikrintinų objektų sąrašą taisyklės ir duomenų šaltiniai, patikrinimų periodiškumas, numatytos priemonės operatyvesniam priešgaisrinės saugos reikalavimų pažeidimų ištaisymui.


Sudaryti / atnaujinti PAGD sutartis su valstybės ar žinybiniais registrais dėl duomenų apie objektus teikimo.

Įgyvendinant priemonę, 2022 m. pasirašytos sutartys su:- Registrų centru dėl Nekilnojamo turto registro duomenų teikimo (2022-06-02 Nr. 6-1416 ir 2022-05-31 Nr.PS-2171 (10.46 E) ir Juridinių asmenų registro duomenų teikimo (2022-06-02 Nr. 6-1417; 2022-05-31 Nr.PS-2178(10.46 E));- Valstybine teritorijų planavimo ir statybos inspekcija dėl prieigos prie IS „Infostatyba“ duomenų (2022-11-16; 202 -12-29 įsakymas Nr. 1-695/2023 (1.4 E)).


Parengti Priešgaisrinės saugos įstatymo nuostatų, reglamentuojančių savanorių ugniagesių ir jų veiklos organizatorių teisinius pagrindus, pakeitimus

Įstatymo projektas, kuriame reglamentuojama nauja savanorių ugniagesių organizavimo tvarka, parengtas ir 2022-09-23 raštu Nr. 9.4-2147 pateiktas  Vidaus reikalų ministerijai. Laukiama, kol projektas bus pateiktas Vyriausybei svarstyti.


Atlikti su finansines apyskaitostvarkymu susijusio personalo pareigųvykdymo įvertinimą.


Parengti ir pateikti Vyriausybei svarstyti atitinkamo įstatymo, kuriame būtų reglamentuoti viešųjų įstaigų, kuriose dalyvauja valstybė ar savivaldybės, steigimo kriterijai, projektą.

Vidaus reikalų ministerija parengė ir pateikė Vyriausybei svarstyti Viešųjų įstaigų įstatymo Nr. I-1428 pakeitimo projektą (2023-06-01 registruotas Seime (Reg. Nr. XIVP-2835)). Šiuo įstatymo projektu ir jį įgyvendinančiais teisės aktų projektais siekiama:- padidinti biudžetinių įstaigų ir viešųjų įstaigų, kurių savininkė ar dalininkė yra valstybė ar savivaldybė, valdymo efektyvumą, skaidrumą ir administracinę gebą atlikti šioms įstaigoms pavestas funkcijas; -užtikrinti, kad valstybės ar savivaldybės dalyvavimas viešosiose įstaigose būtų tikslingas, neštų naudą visuomenei ir valstybei ar savivaldybei, gryninti viešųjų ir biudžetinių įstaigų kompetenciją ją susiejant su įstaigos paskirtimi.Planuojama, kad įstatymo projektas bus svarstomas Seimo 2023 m. rudens sesijoje.


Parengti gaisrų prevencijos priemonių poveikio vertinimo metodiką (rekomendacijai Nr. 3.2).

Vidaus reikalų ministerija informavo, kad vidaus reikalų ministro 2022-12-23 įsakymu Nr. 1V-805 „Dėl Gaisrų prevencijos priemonių poveikio vertinimo metodikos patvirtinimo“ patvirtinta Gaisrų prevencijos priemonių poveikio vertinimo metodika, kuri skirta valstybės ir savivaldybių institucijoms ir įstaigoms, kurios planuoja ir (ar) įgyvendina gaisrų prevencijos priemones, gaisrų prevencijos priemonių veiksmingumui įvertinti. Ši metodika sudaro sąlygas įvertinti rengiamų ir įgyvendintų gaisrų prevencijos priemonių veiksmingumą.


Įgyvendinant 2023–2030 m. Viešojo saugumo stiprinimo plėtros programos pažangos priemonių veiklas aprūpinti priešgaisrines gelbėjimo pajėgas automobilinėmis cisternomis, sukomplektuotomis su visomis priemonėmis ir įranga, reikalingomis gaisrų gesinimo ir gelbėjimo darbams atlikti.


Įgyvendinant 2023–2030 m. Viešojo saugumo stiprinimo plėtros programos pažangos priemonių veiklas aprūpinti priešgaisrines gelbėjimo pajėgas gaisrų gesinimo ir gelbėjimo technika atitinkančia nustatytus reikalavimus.

Seimas 2023-06-22 priėmė nutarimą Nr. XIV-2088, kuriuo patvirtinta Viešojo saugumo stiprinimo ir plėtros programa. Programoje (30.3.2 p.) numatyta stiprinti priešgaisrinių gelbėjimo pajėgų pajėgumus, užtikrinant reikiamą jų aprūpinimą.


Parengti Fondo apskaitos politikos pakeitimo projektą.

Valstybinio socialinio draudimo fondo valdyba 2022-08-25 informavo, kad Apskaitos politika patvirtinta Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2022 m. balandžio 28 d. įsakymu Nr.V-164 „Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2013 m. gruodžio 31 d. įsakymo Nr.V-386 „Dėl valstybinio socialinio draudimo fondo apskaitos politikos patvirtinimo“ pakeitimo“. Be kitų pakeitimų, patikslintos nuostatos dėl nuvertėjimo skaičiavimo, išskiriant vaikų išlaikymo išmokų gautinų sumų iš skolininkų ir pareiškėjų nuvertėjimui apskaičiuoti taikomus procentinius dydžius (392-398 p.).


Parengtas ir patvirtintas „Pavyzdinis ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms sąrašas“.

Socialinės apsaugos ir darbo ministro 2021-10-06 įsakymu Nr. A1-704 „Dėl pavyzdinių ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms patvirtinimo“ patvirtintas Pavyzdinis ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms sąrašas.


Parengti Civilinės saugos įstatymo pakeitimą ir sureguliuoti paskelbtos ekstremaliosios situacijos atitikimo jos paskelbimo sąlygoms ar kriterijams įvertinimo procesą.

Vidaus reikalų ministerija informavo, kad parengtas Civilinės saugos įstatymo pakeitimas - 2022-12-08 priimtas naujas Krizių valdymo ir civilinės saugos įstatymas Nr. XIV-1640, kurio 32 str. 5 d. nustatytas paskelbtos ekstremaliosios situacijos atitikimo jos paskelbimo sąlygoms ar kriterijams įvertinimo procesas. Šis procesas detalizuotas Ekstremaliųjų situacijų skelbimo ir atšaukimo tvarkos apraše, patvirtintame Vyriausybės 2022-12-29 nutarimu Nr. 1317 „Dėl Lietuvos Respublikos krizių valdymo ir civilinės saugos įstatymo įgyvendinimo“.


Papildyti VSDF administravimo įstaigų turto valdymo tvarkos aprašą (2023-06-14 įsakymas Nr. V-230) dėl turto perdavimo teritoriniams skyriams naudotis tvarka, procedūromis, atsakomybėmis už tokio turto naudojimą.


Ministerijai pavaldžių socialinės globos įstaigų informavimas ir pavedimas joms savo veikloje vadovautis „Pavyzdiniu ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms sąrašu“.

Siekiant vienodo ilgalaikio turto grupavimo visose ministerijai pavaldžiose socialinės globos įstaigose, socialinės apsaugos ir darbo ministro 2021-10-06 įsakymu Nr. A1-704 patvirtintas Pavyzdinis ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms sąrašas. Ministerijos 2021-10-08 raštu Nr. (5.1.2Mr-47)SD-4714 „Dėl pavyzdinio ilgalaikio turto grupių ir nusidėvėjimo (amortizacijos) ekonominių normatyvų socialinės globos įstaigoms sąrašo“ patvirtintas dokumentas pateiktas socialinės globos įstaigoms jį taikyti darbe: vadovautis sąraše nurodytomis turto grupėmis ir rūšimis, o tvirtinant ilgalaikio turto naudingo tarnavimo laiką – sąraše rekomenduojamais turto nusidėvėjimo(amortizacijos) normatyvais (metais).


Atnaujinti Strateginių planų rengimo ir įgyvendinimo stebėsenos tvarką: papildyti valstybės informacinių išteklių valdytojų įsitraukimu.

VĮ Registrų centro generalinio direktoriaus 2022-05-13  įsakymu Nr. VE-360 (1.3 E) „Dėl valstybės įmonės Registrų centro generalinio direktoriaus 2021-03-29 įsakymo Nr. VE-167 (1.3 E) „Dėl valstybės įmonės Registrų centro strateginių veiklos planų rengimo ir jų įgyvendinimo stebėsenos tvarkos patvirtinimo“ pakeitimo“ išdėstyta įmonės strateginių veiklos planų rengimo ir jų įgyvendinimo stebėsenos tvarka, papildant nuostatomis dėl valstybės informacinių išteklių valdytojų įsitraukimo, įtraukiant juos į įmonės veiklos strategijos rengimo procesą.


Užtikrinti aktyvią parengtų / atnaujintų VMVT patikrinimo aktų sklaidą, siunčiant naujienlaiškius ūkio subjektams ir informuojant verslo asociacijas

Informacija apie 2024 m. patvirtintus VMVT kontrolinius klausimynus išsiųsta verslo asociacijoms, kad ūkio subjektai galėtų susipažinti su reikalavimais, nurodytais klausimynuose bei pasitikrinti, ar vykdoma veikla atitinka reikalavimus.


Galimybių optimizuoti mokestinių nepriemokų priverstinio išieškojimo procesą taip, kad valstybės institucijos ir antstoliai nedubliuotų priverstinio išieškojimo veiksmų, vertinimas.

Teisingumo ministerija informavo, kad buvo nuspręsta - siekiant optimizuoti skolų į valstybės biudžetą išieškojimo procesą ir užtikrinti savalaikį bei tinkamą keitimąsi aktualia informacija, būtina modernizuoti Antstolių informacinę sistemą, Mokesčių apskaitos informacinę sistemą ir šių sistemų integracinę sąsają. Valstybinė mokesčių inspekcija  įgyvendina projektą "Vienas langelis prievolėms valstybei sumokėti", kuriuo iš esmės bus keičiami valstybės skolų administravimo ir išieškojimo procesai. Projekto "Vienas langelis prievolėms valstybei sumokėti" įgyvendinti   2024-06-25 priimtas Civilinio proceso kodekso 646, 650, 651 straipsnių pakeitimo ir kodekso papildymo 583(1) straipsniu įstatymas Nr. XIV-2806 ir Mokesčių administravimo įstatymo Nr. IX-2112 1, 2, 14, 26, 86, 88, 93, 105, 106, 110 straipsnių pakeitimo įstatymas Nr. XIV-2805 (įsigalioja 2026-07-01).


Ekonomikos ir inovacijų ministro įsakymo dėl ūkio ministro 2013-12-20 įsakymo Nr. 4-1100 „Dėl Valstybės valdomų įmonių specialiųjų įpareigojimų nustatymo ir informacijos pateikimo rekomendacijų patvirtinimo“ pakeitimo parengimas.

Atliktas teisės akto pakeitimas, siekiant sudaryti sąlygas ir padėti savivaldybių valdomoms įmonėms tinkamai identifikuoti komercines ir nekomercines funkcijas.


Vyriausybės nutarimo „Dėl Lietuvos Respublikos Vyriausybės 2015-06-17 nutarimo Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ pakeitimo“ projekto, numatančio pareigą atranką inicijuojančiam subjektui patvirtinti valstybės tarnautojų ir kitų atranką inicijuojančio subjekto pasirenkamų asmenų parinkimo tvarką ir užtikrinti šių asmenų atitiktį Valstybės ir savivaldybių turto valdymo, naudojimo ir disponavimo juo įstatyme nustatytiems reikalavimams, parengimas ir pateikimas Vyriausybei.

Ekonomikos ir inovacijų ministerija parengė ir pateikė Lietuvos Respublikos Vyriausybės nutarimo „Dėl Lietuvos Respublikos Vyriausybės 2015 m. birželio 17 d. nutarimo Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ pakeitimo“ projektą, o Vyriausybė 2021 m. rugpjūčio 11 d. priėmė nutarimą Nr. 663. Nutarimu nustatyta valstybės tarnautojų ir kitų asmenų, siekiančių būti paskirtais arba išrinktais valstybės valdomos įmonės ar jos dukterinės bendrovės kolegialaus organo nariais, parinkimo tvarka, taip pat numatyta pareiga valstybei ar savivaldybei atstovaujančiai institucijai arba valstybės ar savivaldybės valdomai bendrovei, į kurios dukterinės bendrovės kolegialų organą siekiama atrinkti valstybės tarnautojus ir kitus asmenis, nustatyti minėtiems asmenims specialiuosius reikalavimus bei įvertinti, ar šie asmenys atitinka jiems Lietuvos Respublikos valstybės ir savivaldybės įmonių įstatymo arba  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatytus bendruosius, specialiuosius ir nepriklausomumo reikalavimus.


Vyriausybės nutarimo, kuriuo būtų patvirtinama atlygio valstybės ir savivaldybių valdomų įmonių kolegialių organų nariams mokėjimo tvarka, parengimas ir pateikimas Vyriausybei.

Ekonomikos ir inovacijų ministerija parengė ir pateikė Vyriausybei Lietuvos Respublikos Vyriausybės nutarimo „Dėl Lietuvos Respublikos Vyriausybės 2015 m. spalio 14 d. nutarimo Nr. 1092 „Dėl valstybės įmonių ir savivaldybės įmonių valdybų narių atlygio skyrimo tvarkos aprašo patvirtinimo ir valdybos narių civilinės atsakomybės draudimo“ pakeitimo“ projektą. Vyriausybė 2022 m. rugpjūčio 3 d. priėmė nutarimą Nr. 794. Minėtu nutarimu, be kita ko, nustatyta, kad tarp valstybės valdomos įmonės ar savivaldybės valdomos įmonės ir kolegialaus organo nario sudaromoje kolegialaus organo nario veiklos sutartyje, be kitų sąlygų, turi būti nurodomas kolegialaus organo nariui mokamas fiksuotas mėnesinio atlygio dydis.


Pateikti siūlymą Vyriausybei pavesti ministerijoms atlikti pakartotinį ministrų valdymo srityse veikiančių valstybės įmonių ir viešųjų įstaigų atitikties Viešojo sektoriaus įstaigų sistemos tobulinimo gairėms vertinimą.

Vidaus reikalų ministerija 2021 m. gegužės 7 d. kreipėsi į Vyriausybę siūlydama pavesti ministerijoms atlikti pakartotinį ministrų valdymo srityse veikiančių valstybės įmonių ir viešųjų įstaigų atitikties Viešojo sektoriaus įstaigų sistemos tobulinimo gairėms įvertinimą nurodant iš vertinimo proceso pašalinti pačius vertinamuosius subjektus. Atsižvelgdama į tai, 2021 m. birželio 18 d. Vyriausybė pavedė ministerijoms atlikti pakartotinį valstybės įmonių ir viešųjų įstaigų atitikties Gairėms įvertinimą.


Vidaus reikalų ministerijai įvertinus ministerijų atlikto viešųjų įstaigų atitikties Viešojo sektoriaus įstaigų sistemos tobulinimo gairėms vertinimo rezultatus, nuspręstą tobulinti reglamentavimą ir parengti Viešųjų įstaigų įstatymo pakeitimo įstatymo projektą ir 2022 m. III ketv. jį  pateikti Vyriausybei.Vidaus reikalų ministerijai įvertinus ministerijų atlikto valstybės įmonių atitikties  Viešojo sektoriaus įstaigų sistemos tobulinimo gairėms vertinimo rezultatus ir atsižvelgus į vykdomą valstybės įmonių pertvarką, apsispręsta vykdyti aktyvią teisėkūros inciatyvų stebėseną. Vidaus reikalų ministerijai gavus derinimui teisės aktus, kuriais pertvarkomos valstybės įmonės, juos vertinti ir, esant poreikiui, teikti pasiūlymus.


Parengta metodinė rekomendacinė informacija dėl lūkesčių raštų rengimo.

Siekiant valstybei atstovaujančiai institucijai padėti suformuluoti ir įvardyti valstybės tikslus ir lūkesčius valstybės valdomose įmonėse LR Ekonomikos ir inovacijų ministro 2022-05-18 įsakymu Nr. 4-721 patvirtintas Valstybei atstovaujančios institucijos rašto dėl valstybės siekiamų tikslų valstybės valdomoje įmonėje ir keliamų lūkesčių valstybės valdomai įmonei turinio reikalavimų ir rengimo tvarkos aprašas.


Identifikuoti ir suformuluoti kriterijus, pagal kuriuos būtų renkama, vertinama ir viešai skelbiama informacija apie viešąsias įstaigas, kuriose dalyvauja valstybė ar savivaldybės ir nustatyti šios informacijos skelbimo periodiškumą.

2023-11-16 Lietuvos Respublikos viešųjų įstaigų įstatymo Nr. I-1428 pakeitimo įstatymu Nr. XIV-2242 buvo priimta Lietuvos Respublikos viešųjų įstaigų įstatymo Nr. I-1428 nauja redakcija (įsigalioja 2024-05-01).  Šio įstatymo 5 straipsnyje nustatyti valstybės ir savivaldybių dalyvavimo viešosiose įstaigose pagrindai, 6, 8, 12, 15, 16, 17 straipsniuose  nustatyti kokie viešųjų įstaigų duomenys bus tvarkomi Juridinių asmenų registre arba Juridinių asmenų dalyvių informacinėje sistemoje. Šiame įstatyme, Juridinių asmenų registro nuostatuose bei Juridinių asmenų dalyvių informacinėje sistemos nuostatuose nustatytas duomenų pateikimo periodiškumas ir skelbimo tvarka.


Galimybių optimizuoti priverstinio išieškojimo procesą (valstybės institucijoms nustatyti pareigą pateikti visą su skolininko asmeniu susijusią informaciją, skolininkui pritaikytas priverstinio išieškojimo priemones ir kitą su išieškojimu susijusią informaciją, o tais atvejais, kai tas pats vykdomasis dokumentas pateikiamas vykdyti pakartotinai – nurodyti, kokios aplinkybės, susijusios su skolininko asmens ar jo turtinės padėties pasikeitimu sąlygojo pakartotinį  vykdomojo dokumento pateikimą vykdyti) vertinimas.

Teisingumo ministerija informavo, kad buvo nuspręsta - siekiant optimizuoti skolų į valstybės biudžetą išieškojimo procesą ir užtikrinti savalaikį bei tinkamą keitimąsi aktualia informacija, būtina modernizuoti Antstolių informacinę sistemą, Mokesčių apskaitos informacinę sistemą ir šių sistemų integracinę sąsają. Valstybinė mokesčių inspekcija pradeda įgyvendina projektą "Vienas langelis prievolėms valstybei sumokėti", kuriuo iš esmės bus keičiami valstybės skolų administravimo ir išieškojimo procesai. Projektui įgyvendinti 2024-06-25 priimtas Civilinio proceso kodekso 646, 650, 651 straipsnių pakeitimo ir kodekso papildymo 583(1) straipsniu įstatymas  Nr. 2806 ir Mokesčių administravimo įstatymo Nr. IX-2112 1, 2, 14, 26, 86, 88, 93, 105, 106, 110 straipsnių pakeitimo įstatymas Nr. XIV-2805 (įsigalioja 2026-07-01).


Parengti ir naujinti ne rečiau nei kartą per metus savivaldybių valdomų įmonių bei bendrovių, kuriose savivaldybės dalyvauja turėdamos mažiau nei 50 proc. akcijų, sąrašą bei jį skelbti VšĮ Valdymo koordinavimo centro svetainėje (išskyrus dalyvavimą valdant bešeimininkes akcijas ir pan. atvejus).

Parengtas savivaldybių valdomų įmonių bei bendrovių, kuriose savivaldybės dalyvauja turėdamos mažiau nei 50 proc. akcijų, sąrašas bei paskelbtas VšĮ Valdymo koordinavimo centro svetainėje: https://governance.lt/apie-imones/vvi-ir-svi/ [žiūrėta 2022-07-04].VKC informavo, kad skelbiami duomenys tik apie tas savivaldybes, kurios dalyvauja bendrovių valdyme.


Parengti licencijų registravimo apskaitoje rekomendacijas (arba VSDF administravimo įstaigų turto valdymo tvarkos apraše (2023-06-14 įsakymas Nr. V-230), arba VSDF administravimo įstaigų veiklos apskaitos politikoje (2013-12-31 įsakymas Nr. V-385)), apimančias licencijų pripažinimo nematerialiuoju turtu kriterijus, nurašymą ir inventorizaciją.


Papildyti Informacinių technologijų projektų valdymo tvarkos aprašą (VLK direktoriaus 2016-02-11 įsakymas Nr. 1K-47) ir darbo procedūras, susijusias su nebaigtų projektų kūrimo ir vystymo, paruošimo ir perdavimo naudoti veikloje specifika, papildomomis kontrolės priemonėmis, informacijos pateikimo atitinkamiems padaliniams (įskaitant inventorizacijos komisijai) terminais.


Įvertinti sąskaitos administravimui būtinų išlaidų poreikį.

Valstybinė ligonių kasa ir Sveikatos apsaugos ministerija ieško optimaliausių būdų nustatant sąskaitos, kurioje kaupiamos asmens sveikatos priežiūros įstaigų įmokos žalai, atsiradusiai dėl paciento sveikatai padarytos žalos, atlyginti administravimui būtinų išlaidų poreikį. Sveikatos apsaugos ministerija, įvertinusi VLK pasiūlymus dėl lėšų administravimui poreikio, priėmė sprendimą nustatyti administravimui 4 proc. dydį nuo metinių sąskaitos pajamų. 2022-05-09 užregistruotas Pacientų teisių ir žalos sveikatai atlyginimo įstatymo Nr. I-1562 2, 24, 25, 26 ir 27 straipsnių pakeitimo įstatymo projektas (22-4665 (2)). Projekte siūlomas 27 str. keitimas numato padidinti sąskaitos, kurioje kaupiamos asmens sveikatos priežiūros įstaigų įmokos pacientų sveikatai padarytai žalai atlyginti, administravimui skirtų lėšų maksimalų procentinį dydį nuo 1 proc. iki 4 proc. metinių sąskaitos pajamų. Taip pat siūloma sveikatos apsaugos ministrui pavesti nustatyti, kokios išlaidos priskirtinos sąskaitos administravimo išlaidoms.


Atsižvelgiant į sąskaitos administravimui būtinų išlaidų poreikį, priimti sprendimą dėl sąskaitos administravimo finansavimo teisinio reglamentavimo keitimo.

Valstybinė ligonių kasa ir Sveikatos apsaugos ministerija ieško optimaliausių būdų nustatant sąskaitos, kurioje kaupiamos asmens sveikatos priežiūros įstaigų įmokos žalai, atsiradusiai dėl paciento sveikatai padarytos žalos, atlyginti administravimui būtinų išlaidų poreikį. Sveikatos apsaugos ministerija, įvertinusi VLK pasiūlymus dėl lėšų administravimui poreikio, priėmė sprendimą nustatyti administravimui 4 proc. dydį nuo metinių sąskaitos pajamų. 2022-05-09 užregistruotas Pacientų teisių ir žalos sveikatai atlyginimo įstatymo Nr. I-1562 2, 24, 25, 26 ir 27 straipsnių pakeitimo įstatymo projektas (22-4665 (2)). Projekte siūlomas 27 str. keitimas numato padidinti sąskaitos, kurioje kaupiamos asmens sveikatos priežiūros įstaigų įmokos pacientų sveikatai padarytai žalai atlyginti, administravimui skirtų lėšų maksimalų procentinį dydį nuo 1 proc. iki 4 proc. metinių sąskaitos pajamų. Taip pat siūloma pavesti sveikatos apsaugos ministrui nustatyti, kokios išlaidos priskirtinos sąskaitos administravimo išlaidoms.


Atsižvelgiant į CVAS vidaus audito ataskaitoje nustatytus faktus, pateiktas išvadas bus imtasi atitinkamų priemonių. Apie priimtus tolimesnius veiksmus informuosime Valstybės kontrolę.

Socialinės apsaugos ir darbo ministerijos Centralizuotas vidaus audito skyrius 2021-09-23 atliko Specialiųjų socialinės globos namų „Tremtinių namai“ finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Tarpinstitucinė darbo grupė pateikia pasiūlymus atsakingiems subjektams dėl teisės aktų projektų, palengvinančių dokumentų parengimą ir derinimą numatytais terminais.

Energetikos ministerija su VĮ Ignalinos atominės elektrinės, Valstybine atominės energetikos saugos inspekcijos ir VšĮ Centrinės projektų valdymo agentūros atstovais aptarė priežastis, kurios trukdo VĮ Ignalinos atominei elektrinei įvykdyti projektus nustatytais terminais ir neviršyti projektų biudžetus, ir pasiūlymus šioms priežastims pašalinti arba jų poveikiui sumažinti. Atsižvelgiant į pateiktus pasiūlymus, buvo parengtas Branduolinės energetikos objektų eksploatavimo nutraukimo ir radioaktyviųjų atliekų tvarkymo projektų ir procesų valdymo tobulinimo 2022–2023 metų priemonių plano projektas, kurio priemonės dar kartą buvo aptartos TDG 2022 m. liepos 27 d. posėdyje ir pateiktos Energetikos ministerijai. Vykdant Energetikos ministerijos pavedimą, TDG 2022 m. spalio 28 d. patvirtino minėtą planą. VĮ Ignalinos atominė elektrinė yra įpareigota kas ketvirtį teikti plano vykdymo ataskaitą Energetikos ministerijai.


Atlikti oficialiosios statistikos sistemos centralizavimo galimybių ir naudos vertinimą.

Valstybės duomenų agentūra (VDA) atliko centralizavimo galimybių ir naudos vertinimą ir rezultatus pristatė VDA ir kitų oficialiąją statistiką tvarkančių įstaigų atstovams (2023-09-26 ir 2023-12-20). Atsižvelgiant į įsivertinimo dėl statistinių tyrimų atitikties Lietuvos oficialiosios statistikos rengimo ir sklaidos gairėse (VDA generalinio direktoriaus 2023-02-28 įsakymas Nr. DĮ-54) nustatytiems reikalavimams rezultatus, dalis statistinių tyrimų buvo neįtraukti į 2024 m. Oficialiosios statistikos programos I d. (Žmogiškųjų išteklių būklė; Asmenų padėtis darbo rinkoje; Pramoninės nuosavybės objektų įteisinimas). Pagal šį vertinimą VDA pasiūlė perimti dalį statistinių tyrimų (nuo 2025 m. – Trečiųjų šalių piliečiai, neįleisti į šalies teritoriją per pasienio kontrolės punktus; nuo 2026 m. – Lietuvos Respublikos pilietybės įgijimas, netekimas; Trečiųjų šalių piliečiai, pagal šalies imigracijos įstatymus neteisėtai esantys šalyje, ir jų grąžinimas; Žemės ūkio paskirties žemės pirkimo ar pardavimo ir nuomos rinkos kainos; nuo 2027 m. – Prašantys prieglobsčio ir prieglobstį gavę užsieniečiai; Bibliotekų veikla. Knygų, žurnalų, laikraščių ir kitų leidinių leidyba). Šių tyrimų perėmimui reikalingų teisinių pagrindų pakeitimo arba iniciavimo bei papildomų lėšų poreikis pateiktas Oficialiosios statistikos programos I dalies centralizavimo galimybių ir naudos vertinime.


Parengti Civilinės saugos įstatymo pakeitimą ir patikslinti subjektų, koordinuojančių pasirengimą ekstremaliosioms situacijoms, kompetencijas ir atsakomybes, išgryninti ir kitų civilinės saugos sistemos subjektų (institucijų) atsakomybę už civilinę saugą savo veikos srityse.

Vidaus reikalų ministerija informavo, kad parengtas Civilinės saugos įstatymo pakeitimas - 2022-12-08 priimtas naujas Krizių valdymo ir civilinės saugos įstatymas Nr. XIV-1640, kurio II skyriuje “Krizių valdymo ir civilinės saugos sistemos subjektai, jų kompetencija, gyventojų teisės ir pareigos” nustatytos subjektų, koordinuojančių pasirengimą krizėms ir ekstremaliosioms situacijoms bei kitų krizių valdymo ir civilinės saugos sistemos subjektų (institucijų) kompetencijos  bei atsakomybės. Šio įstatymo 53 straipsnyje nustatyta atsakomybė už įstatymo reikalavimų pažeidimus.


Apskaitos vadovo papildymas nuostatomis dėl VVP pirminio pripažinimo metu sukauptų palūkanų įvertinimo.


Atlikti vertinimą, ar administracinių baudų administravimo ir išieškojimo procesas neturėtų būti tobulinamas užtikrinant, kad antstoliams nebūtų teikiami vykdomieji dokumentai dėl administracinių baudų išieškojimo, kai iš anksto žinoma, kad bauda nebus išieškota.

Teisingumo ministerija atliko teisės aktų, reglamentuojančių priverstinio skolos išieškojimo procesą, analizę, kurios metu nustatyta, kad visi teisės aktuose nustatyti antstolio procesiniai ir kiti atliekami veiksmai yra reikalingi bei identifikuoti du fiziniai veiksmai (informacijos apie skolininko asmenį ir jo turtinę padėtį patikrinimas registruose ir procesinių dokumentų įteikimas), kurių atlikimą galima optimizuoti. Teisingumo ministerija informavo, kad įgyvendinti vykdymo procesą optimizuojantys procesai: antstolių informacinėje sistemoje įdiegtas funkcionalumas automatiniu būdu vertinantis skolininko darbovietės pasikeitimus ir apie juos informuojantis antstolius; 2023-12-12 Seimas priėmė Civilinio proceso kodekso pakeitimo įstatymą Nr. XIV-2317, kuriuo, optimizuojamas antstolio procesinių dokumentų įteikimas. Valstybinė mokesčių inspekcija įgyvendina projektą "Vienas langelis prievolėms valstybei sumokėti", kurį įgyvendinus bus iš esmės pertvarkytas skolų į valstybės biudžetą administravimo ir išieškojimo procesas, administracines baudas iš sąskaitų išieškos Valstybinė mokesčių inspekcija. Šio projekto įgyvendinimui 2024-06-25 priimtas Civilinio proceso kodekso 646, 650, 651 straipsnių pakeitimo ir kodekso papildymo 583(1) straipsniu įstatymas Nr. XIV-2806  ir Mokesčių administravimo įstatymo Nr. IX-2112 1, 2, 14, 26, 86, 88, 93, 105, 106, 110 straipsnių pakeitimo įstatymas (įsigalioja 2026-07-01).


Papildyti Draudėjų skolų valstybinio socialinio draudimo fondui pripažinimo beviltiškomis ir jų nurašymo taisykles, patvirtintas Fondo valdybos direktoriaus 2014-07-10 įsakymu Nr. V-427, pritaikant jas vaikų išlaikymo išmokų skolininkų skoloms.

2021-12-31 Valstybinio socialinio draudimo fondo valdybos prie Socialinės apsaugos ir darbo ministerijos direktoriaus įsakymu Nr. V-664  „Dėl valstybinio socialinio draudimo Fondo valdybos prie socialinės apsaugos ir darbo ministerijos direktoriaus 2014 m. liepos 10 d. įsakymo Nr. V-427 "Dėl draudėjų skolų Valstybinio socialinio draudimo Fondui pripažinimo beviltiškomis ir jų Nurašymo taisyklių patvirtinimo" pakeitimo“ pakeistos Skolų pripažinimo beviltiškomis ir jų nurašymo taisyklės, kurios nustato ne tik valstybinio socialinio draudimo įmokų, baudų, delspinigių, palūkanų, bet ir vaikų išlaikymo išmokų skolų (toliau – skolos) pripažinimo beviltiškomis sąlygas, būtinus fondo administravimo įstaigų ir skolininkų ar skolingų asmenų veiksmus ir jų atlikimo tvarką, dokumentus, kuriais gali būti grindžiami sprendimai dėl skolos pripažinimo beviltiška, ir jų pateikimo fondo valdybai tvarką bei skolų fondui ir valstybės biudžetui, pripažintų beviltiškomis, nurašymo ir apskaitos tvarką. Šioje tvarkoje pakeistos skolos pripažinimo beviltiška sąlygos, dokumentų dėl skolų pripažinimo beviltiškomis pateikimo, sprendimų dėl skolų pripažinimo beviltiškomis priėmimo, skolų nurašymo ir apskaitos tvarka, pritaikant nuostatas visoms skoloms, įskaitant vaikų išlaikymo išmokų skolininkų skolas. Priimti pakeitimai sudaro sąlygas skolas, kurių išieškojimo toliau vykdyti netikslinga arba to padaryti neįmanoma dėl objektyvių priežasčių, pripažinti beviltiškomis ir nurašyti iš apskaitos, užtikrinant efektyvesnį skolų administravimo procesą ir duomenų pateikimą apskaitoje apie tikrąjį skolų dydį, kurias yra galimybė atgauti.


Lietuvos Respublikos socialinės apsaugos ir darbo ministerijos Centralizuotas vidaus audito skyrius (CVAS) atliks vidaus auditą (Valstybės kontrolės nustatytų faktų (finansinių duomenų) analizę bei vertinimą, įskaitant audituojamojo subjekto atliktus veiksmus po pateiktų pastabų (pokytis)).

Socialinės apsaugos ir darbo ministerijos Centralizuotas vidaus audito skyrius 2021-11-11 atliko Prūdiškių socialinės globos namų finansinį vidaus auditą, kurio tikslas - įsitikinti, kad Valstybės kontrolės nustatyti neatitikimai / trūkumai pašalinti, įvertinti apskaitos organizavimą ir tvarkymą bei įvertinti neveiksnių asmenų turtinių interesų atstovavimo klausimą (turto pardavimo proceso teisėtumą ir pateikė rekomendacijas nustatytiems trūkumams pašalinti.


Įvertinti gautinų sumų iš skolininkų ir pareiškėjų nuvertėjimui apskaičiuoti taikomus kriterijus, nustatyti taikytinus procentinius dydžius.

Valstybinio socialinio draudimo fondo valdyba įvertino taikomus kriterijus gautinų sumų iš skolininkų ir pareiškėjų nuvertėjimui apskaičiuoti ir nusprendė juos patikslinti bei nustatyti kitus taikytinus procentinius dydžius. Gautinų sumų nuvertėjimą nutarta apskaičiuoti pagal įsiskolinimo vėlavimo laiką (0-30 dienų, 31-90 dienų, 91-120 dienų, 121-180 dienų ir daugiau kaip 180 dienų), senatis pradedama skaičiuoti nuo sumokėjimo termino pabaigos. Kai nesilaikoma sumokėjimo terminų ir sutarties, sudarytos dėl skolos mokėjimo sąlygų, gautinos sumos ir išankstiniai apmokėjimai suskirstomi į grupes (mokėtojų, nepatikimų mokėtojų, išankstinių apmokėjimų, paskolų). Kiekvienai grupei nustatyti taikytini nuvertėjimo dydžiai (0, 30, 40, 60 ar 100 proc.) pagal įsiskolinimo vėlavimo laiką.  2021-12-10 pateiktas programinės įrangos keitimo užsakymas KTM-154886. Jame nurodyti taikytini nuvertėjimo proc. dydžiai. Programinės įrangos pakeitimus planuojama atlikti iki 2022-06-30, įgyvendinant 3 priemonę. Priimti sprendimai turėtų užtikrinti, kad finansinėse ataskaitose nurodyti gautinų sumų (grynąja verte, be nuvertėjimo) likučiai ir per ataskaitinį laikotarpį apskaičiuotos nuvertėjimo sąnaudos nebūtų nei sumažinti, nei padidinti.


VSDF valdybos Klaipėdos sk. informavo, kad programinės įrangos užsakymas KTM 154886 „Dėl vaikų išlaikymo išmokų ir permokų nuvertėjimo skaičiavimo“ įdiegtas Įmokų taikomojoje sistemoje (Įmokų TS) ir 2023 metų apskaitoje automatiniu būdu taikomas praktikoje:  vaikų išlaikymo išmokų ir permokų nuvertėjimas skaičiuojamas ir ataskaitos formuojamos Įmokų TS, taikant nustatytus nuvertėjimo skaičiavimo kriterijus ir procentinius dydžius.


Lietuvos Respublikos mokslo ir studijų įstatymo pakeitimas, kuriame studijų finansavimas papildytas skatinimu už studijų veiklos pasiekimus.

2021-11-18 patvirtintas Mokslo ir studijų įstatymo pakeitimas (XIV-654), kuriuo įtvirtintas aukštųjų mokyklų skatinamasis finansavimas už studijų veiklos pasiekimus. Iki 20 proc. valstybės finansavimo studijoms aukštosioms mokykloms galės būti skiriama už studijų rezultatyvumą, tarptautiškumą, absolventų karjerą, paramos studijoms pritraukimą ir kitus studijų kokybės parametrus (nuoroda: https://e-seimas.lrs.lt/portal/legalAct/lt/TAD/344478d04dfd11ec86bdcb0a6d573b32?jfwid=-b0ge2ykmt


Organizuoti Civilinės saugos pratybų organizavimo tvarkos aprašo, patvirtinto Vyriausybės 2010-09-08 nutarimu Nr. 1295, pakeitimo projekto pateikimą Vyriausybei ir priėmimą.

Lietuvos Respublikos Vyriausybės 2024-06-12 nutarimu Nr. 470 patvirtintas Krizių valdymo ir civilinės saugos pratybų organizavimo tvarkos aprašas.


Priėmus Mokslo ir studijų įstatymo pakeitimus, poįstatyminiu teisės aktu patvirtinti aukštųjų mokyklų veiklos kokybės rodikliai ir siektinos jų reikšmės, už kurių įgyvendinimą skiriamas papildomas skatinimas

2022-12-29 Švietimo, mokslo ir sporto ministrės įsakymu Nr. V-2009 patvirtinta Mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir mokslo ir studijų institucijų studijų veiklos pasiekimų vertinimo kriterijų svorio nustatymo tvarkos aprašas.


Mokslo ir studijų įstatymo pakeitimas, kuriuo suvienodinti minimalūs reikalavimai stojantiesiems į pirmosios pakopos ir vientisųjų studijų programas nepriklausomai nuo studijų finansavimo pobūdžio.

2021-11-18 patvirtintas Mokslo ir studijų įstatymo pakeitimas (Nr. XIV-654), kuriuo suvienodinti minimalūs stojimo į valstybės finansuojamas ir nefinansuojamas studijų vietas reikalavimai (nuoroda: https://e-seimas.lrs.lt/portal/legalAct/lt/TAD/344478d04dfd11ec86bdcb0a6d573b32?jfwid=-b0ge2ykmt).   Nuo 2024 m. visi stojantieji į aukštąsias mokyklas turės būti išlaikę bent 3 valstybinius brandos egzaminus: lietuvių kalbos ir literatūros, matematikos ir trečią laisvai pasirenkamą paties stojančiojo. Stojantieji į universitetus šiuos egzaminus turės būti išlaikę taip, kad jų vidurkis būtų bent 36 balai iš 100, o stojantieji į kolegijas turės pasiekti minimalią egzamino išlaikymo ribą (surinkti bent 16 balų iš 100). Naujieji reikalavimai galios 2024 m. ir vėlesnių metų abiturientams, išskyrus stojančiuosius į menų studijas – jiems nebus privalomas matematikos egzaminas. Ankstesnių metų abiturientams bus taikomi jų mokyklos baigimo metais galiojantys reikalavimai.


Atlikti policijos įgyvendinamų nusikaltimų prevencijos priemonių poveikio vertinimo analizę.

Vidaus reikalų ministerija 2024-11-22 pateikė Vyriausybei ir suinteresuotoms institucijoms siūlymus dėl nusikaltimų ir kitų teisės pažeidimų prevencijos organizavimo modelio. Siūlymams pritarus bus priimtas sprendimas dėl numatomos policijos įgyvendinamų nusikaltimų prevencijos priemonių poveikio vertinimo analizės.


Vaikų įtraukties mokytis ir įvairiapusio ugdymo veiksmų plane nustatyti priemones kaip atpažinti specialiųjų poreikių turinčius vaikus.

Ministerija informavo, kad 2024-08-30 Švietimo, mokslo ir sporto ministrės įsakymu Nr. V-928 patvirtintas Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašas, kuris nustato mokinių specialiųjų ugdymosi poreikių pedagoginiu, psichologiniu, medicininiu ir socialiniu pedagoginiu aspektais vertinimo ir ugdymo pritaikymo ir skyrimo pagal nustatytus poreikius tvarką bei rekomendacijų ugdymui įgyvendinimo terminus ( ne vėliau, kaip per 60 kalendorinių dienų nuo rekomendacijų pateikimo Mokinių registre dienos).


Sutarti su aukštosiomis mokyklomis ir įteisinti asmenų, įgijusių kvalifikaciją užsienyje, priėmimo principus į valstybės nefinansuojamas studijų vietas, atsižvelgiant į Studijų kokybės vertinimo centro parengtas dalykų atitikmenų nustatymo ir pažymių pervedimo taisykles.

Pagal  Mokslo ir studijų įstatymą aukštosios mokyklos turi autonomiją, savo statuto nustatyta tvarka priima ir šalina studentus. Pagal Mokslo ir studijų įstatymą visos aukštosios mokyklos turi pasirengti studentų priėmimo kriterijus ir taisykles įskaitant ir užsieniečio piliečių priėmimą. Priimant užsienio piliečius pirmiausia atliekamas užsienyje įgyto išsilavinimo ar kvalifikacijos pripažinimas. Teisė vykdyti išsilavinimo ir kvalifikacijų, susijusių su aukštuoju mokslu ir įgytų pagal užsienio valstybių ir tarptautinių organizacijų švietimo programas akademinį pripažinimą suteikiama aukštosioms mokykloms, turinčioms atitinkamą materialinę bazę, kvalifikuotą personalą ir kitas sąlygas, būtinas kompetentingiems sprendimams dėl užsienio kvalifikacijų akademinio pripažinimo priimti. Aukštoji mokykla,  turi turėti užsienio kvalifikacijų vertinimui ir akademiniam pripažinimui reikalingą personalą, užsienio kvalifikacijai pripažinti reikalingus informacijos šaltinius ar prieigas prie jų, bei sprendimų priėmimo kokybės užtikrinimo sistemą. Visos akademinį pripažinimą vykdančios institucijos turi vadovautis Studijų kokybės vertinimo centro patvirtinta Išsilavinimo ir kvalifikacijų, susijusių su aukštuoju mokslu ir įgytų pagal užsienio valstybių ir tarptautinių organizacijų švietimo programas, vertinimo metodika ir atsižvelgti į Centro teikiamas užsienio kvalifikacijų vertinimo ir (ar) akademinio pripažinimo rekomendacijas, kuriose yra nurodoma, koks užsienio šalies baigiamųjų egzaminų įvertinimas nerekomenduojamas priimant į studijas ir/ar formuojant konkursinį balą. Visų šių reikalavimų laikymąsi stebi ir tikrina Centras atliekant aukštųjų mokyklų, vykdančių akademinį užsienio kvalifikacijų pripažinimą stebėseną. Planuojama, kad teisę vykdyti akademinį užsienio kvalifikacijų pripažinimą turės visos aukštosios mokyklos. 2021 -05-10  Studijų kokybės vertinimo centro įsakymu Nr. V-29 patikslintos Kvalifikacijų, suteikiančių teisę į aukštąjį mokslą ir įgytų pagal užsienio valstybių ir tarptautinių organizacijų švietimo programas, dalykų atitikmenų nustatymo ir pažymių pervedimo taisyklės. Šių Taisyklių 2 priede pateikiama formulė, kuria vadovaujantis vykdomas pažymių pervedimas. Studijų kokybės vertinimo centras suprogramavo skaičiuoklę, kuri skvc.lt tinklapio uždaroje erdvėje, pateikiama registruotiems vartotojams ir ja gali naudoti aukštosios mokyklos vykdančios kvalifikacijos pripažinimą. Minėtos taisyklės taikomos tik priėmimui į valstybės finansuojamas vietas, bet aukštosios mokyklos jas gali taikyti priimdamos studentus ir į valstybės nefinansuojamas vietas. Visos aukščiau išvardintos priemonės užtikrina bendrus asmenų, įgijusių kvalifikaciją užsienyje, priėmimo principus į valstybės nefinansuojamas tiek į valstybės finansuojamas studijų vietas aukštosiose mokyklose.


Sukurti mechanizmą, skatinantį aukštąsias mokyklas laikytis asmenų, įgijusių kvalifikaciją užsienyje, priėmimo principų, vykdant asmenų iš užsienio priėmimą į valstybės nefinansuojamas studijų vietas.

Nuo 2024 m. įtvirtintas aukštųjų mokyklų skatinamasis finansavimas už studijų veiklos pasiekimus. Švietimo, mokslo ir sporto ministro 2022 -12-29  įsakymu Nr. V-2009 patvirtintas Mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir mokslo ir studijų institucijų studijų veiklos pasiekimų vertinimo kriterijų svorio koeficientų nustatymo tvarkos aprašas, kuriame numatytas papildomas aukštųjų mokyklų skatinimas už studijų rezultatyvumą. Pagal studijų rezultatyvumo kriterijų skatinamos tik tos mokslo ir studijų institucijos, kurių studentų, nutraukusių studijas, dalis studijų grupėje ne didesnė nei 25 procentai. Tokiu būdu aukštosios mokyklos, mažinant studentų nubyrėjimą, bus skatinamos didesnį dėmesį skirti ir asmenų iš užsienio pasirengimo studijuoti įvertinimui ir priimti tiek į valstybės finansuojamas, tiek nefinansuojamas studijų vietas pakankamai studijoms pasirengusius asmenis.


Pareigybių komplektavimą padaliniuose vykdyti atsižvelgiant į patvirtintus kriterijus, prioritetą teikiant padalinių, kuriuose yra didžiausias laisvų pareigybių skaičius, komplektavimui.

Pareigybių komplektavimas padaliniuose vykdomas vadovaujantis kriterijais nustatytais Pareigybių poreikio teritoriją prižiūrinčiuose policijos padaliniuose nustatymo metodikoje (patvirtinta 2023-06-05 įsakymu Nr. 5-V-464), atsižvelgiant į policijos įstaigų vadovų pateiktus poreikius, pareigūnams tenkančius krūvius ir skiriamus biudžeto asignavimus.


Patikslinti Studijų kokybės vertinimo centro parengtą Aukštųjų mokyklų ir užsienio valstybių aukštųjų mokyklų filialų išorinio vertinimo metodiką, detalizuojant aukštųjų mokyklų atsiskaitymo už pasiektą pažangą, įgyvendinant išorės ekspertų pateiktas rekomendacijas, procedūras, pavyzdinės pažangos ataskaitos  formą bei pateikimo terminus.

2022-01-01 patvirtintas Švietimo, mokslo ir sporto ministro įsakymas Nr. V-142, kuriuo patikslinta Aukštųjų mokyklų išorinio vertinimo tvarkos pakeitimo. 2022 m. balandžio 15 d. SKVC įsakymu Nr. V-27 patikslinta Aukštųjų mokyklų ir užsienio valstybių aukštųjų mokyklų filialų išorinio vertinimo metodika, detalizuojant aukštųjų mokyklų atsiskaitymo už pasiektą pažangą, įgyvendinant išorės ekspertų pateiktas rekomendacijas, procedūras, pavyzdinės pažangos ataskaitos  formą bei pateikimo terminus.


Doktorantūrų vertinimo tvarkos papildytos vertinamųjų sričių rodiklių įverčiais (balais) ir jose nustatomos aiškiai apibrėžtos sprendimų priėmimo dėl doktorantūrų tolimesnio vykdymo, sustabdymo ar panaikinimo sąlygos.

Švietimo, mokslo ir sporto ministro 2022 -12-23  įsakymu Nr. V-2003 patikslinti Mokslo doktorantūros nuostatai, kuriuose numatytas reikalavimas doktorantūrų vertinimo tvarkose numatyti vertinimą balais.


Siūlymas susijęs su esminiais biudžeto sandaros ir strateginio planavimo pokyčiais „reforma“, todėl numatoma parengti priemonių planą pokyčiams įgyvendinti.

Konstitucinis Teismas (1999-07-09 nutarimas Nr.18/98) yra konstatavęs, kad „įstatymas gali būti keičiamas tik įstatymu“; „Konstitucijoje įstatymų leidybos delegavimas nenumatytas“; „pagal Konstituciją Vyriausybei nesuteikiama galių pačiai pakeisti biudžetą“. Valstybės biudžeto sudarymo ir vykdymo reguliavimas palieka galimybę perskirstyti Seimo patvirtintus asignavimus bei valstybės vardu skolintis ir pasiskolintus pinigus naudoti Vyriausybei ar jos įgaliotai institucijai viršijant Seimo patvirtintą bendrą Valstybės biudžeto rodiklių įstatymu patvirtintą asignavimų sumą, tačiau tokia praktika yra keistina, siekiant užtikrinti, kad valstybės biudžetas, kaip visuma ir atskiros jo pozicijos, kiek jos patvirtinamos Seimo, būtų ir keičiamos/peržiūrimos Seimo, o ne kiti įgaliojami tai padaryti. Atsižvelgdami į tai, rekomendacijos priemonę laikome neįgyvendinta ir jos stebėseną baigiame.


Atlikti sąskaitos administravimo finansavimo keitimo teisinio reglamentavimo įtvirtinimą.

Valstybinė ligonių kasa (VLK) ir Sveikatos apsaugos ministerija atliko analizę, siekiant nustatyti sąskaitos, kurioje kaupiamos asmens sveikatos priežiūros įstaigų įmokos pacientų teisių ir žalos sveikatai atlyginimui, administravimui būtinų išlaidų poreikį. Atsižvelgiant į tai, buvo parengtas Pacientų teisių ir žalos sveikatai atlyginimo įstatymo Nr. I-1562 2, 24, 25, 26 ir 27 straipsnių pakeitimo įstatymas projektas, kuris priimtas 2022-11-03. Įstatymo pakeitimo įstatymas Nr. XIV-1489 įsigaliojo nuo 2023-01-01. Pasikeitus įstatymo 27 str. 12 d. sąskaitos (kurioje kaupiamos sveikatos priežiūros įstaigų įmokos) administravimui skiriamų lėšų procentinis dydis padidėjo iki 6 proc. (buvo 1 proc.) metinių sąskaitos pajamų. Aiškiai reglamentuota, kokios išlaidos apmokamos iš padarytai žalai atlyginti sąskaitos. Taip pat reglamentuota, kad sveikatos apsaugos ministras nustato išsamią įmokų į sąskaitą apskaičiavimo, jų mokėjimo tvarką, išlaidas, priskirtinas sąskaitos administravimo išlaidoms, sąskaitos administravimo ir sąskaitos lėšų naudojimo tvarką (27 str. 11 d.).Sveikatos apsaugos ministras 2020-12-30 įsakymu Nr. V-2012 pakeitė Asmens sveikatos priežiūros įstaigų įmokų į sąskaitą, kurioje kaupiamos asmens sveikatos priežiūros įstaigų įmokos žalai, atsiradusiai dėl paciento sveikatai padarytos žalos, atlyginti, apskaičiavimo, mokėjimo, sąskaitos administravimo ir sąskaitos lėšų naudojimo tvarkos ir išlaidų, priskirtinų sąskaitos administravimo išlaidoms, aprašą ( patvirtintą 2020-01-10 įsakymu Nr. V-40) ir nustatė išlaidas, priskiriamas sąskaitos administravimo išlaidoms. VLK direktorius 2023-12-15 įsakymu Nr. 1K-394 patvirtino Sąskaitos administravimo išlaidų skaičiavimo ir lėšų šioms išlaidoms padengti pervedimo į Privalomojo sveikatos draudimo fondo biudžetą tvarkos aprašą, kuriame  detalizavo   administravimo išlaidų apskaičiavimo  ir lėšų šioms išlaidoms padengti pervedimo iš sąskaitos į Privalomojo sveikatos draudimo fondo biudžetą tvarką, kuri galioja nuo 2024-01-01.


Organizuoti susitikimą su atsakingais už ministerijos ir jai pavaldžių socialinės globos įstaigų buhalterinės apskaitos tvarkymą NBFC darbuotojais įstaigų teikiamų kitų, nesusijusių su socialinės globos paslaugomis, paslaugų teikimo veikla susijusių ūkinių operacijų pajamų ir sąnaudų vienodo registravimo FVAIS ir NBFC direktoriaus įsakymu patvirtintos Apskaitos politikos patikslinimo klausimų aptarimui, kurio metu būtų siūloma patikslinti Apskaitos politiką ir įtvirtinti vienodas operacijų registravimo procedūras FVAIS.

Socialinės apsaugos ir darbo ministerija iš socialinės globos įstaigų surinko informaciją apie įstaigų gaunamas pajamų rūšis ir apibendrintą susistemintą informaciją vertinimuipateikė Nacionaliniam bendrųjų funkcijų centrui. Centras, išanalizavęs gautą informaciją, pateikė rekomendacijas dėl nebiudžetinių lėšų registravimo FVAIS. Ministerija įpareigojo socialinės globos įstaigas nuo 2022-01-01 pajamų ir sąnaudų ūkines operacijas registruoti taikant vienodus su centru suderintus apskaitos principus. Apskaitos politika bus patikslinta, kai ministerijai pavaldžių socialinės globos įstaigų buhalterinės apskaitos tvarkymo funkcijos bus atliekamos centralizuotai Nacionaliniame bendrųjų funkcijų centre.


Išanalizuoti permokos susidarymo aplinkybes ir esant teisiniams pagrindams, inicijuoti ir imtis veiksmų dėl permokos tiekėjui susigražinimo.

Tiekėjas, atsižvelgęs į Ekstremalių sveikatai situacijų centro 2021-09-07 prašymą, 2021-10-06 permoką (42167,83 Eur) grąžino. Susigrąžinta permoka 2021-10-19 grąžinta į valstybės biudžetą.


Lietuvos Respublikos socialinės apsaugos ir darbo ministerijos Centralizuotas vidaus audito skyrius (CVAS) atliks vidaus auditą (Valstybės kontrolės nustatytų faktų (finansinių duomenų) analizę bei vertinimą, įskaitant audituojamojo subjekto atliktus veiksmus po pateiktų pastabų (pokytis)).

Socialinės apsaugos ir darbo ministerijos Centralizuotas vidaus audito skyrius 2021-09-23 atliko Jotainių socialinės globos namų finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Atsižvelgiant į CVAS vidaus audito ataskaitoje nustatytus faktus, pateiktas išvadas bus imtasi atitinkamų priemonių. Apie priimtus tolimesnius veiksmus informuosime Valstybės kontrolę.


Socialinės apsaugos ir darbo ministerijos Centralizuotas vidaus audito skyrius 2021-09-23 atliko Specialiųjų socialinės globos namų „Tremtinių namai“ finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Atsižvelgiant į Socialinės apsaugos ir darbo ministerijos Centralizuoto vidaus audito skyriaus atlikto Prūdiškių socialinės globos namų finansinio vidaus audito rezultatus, įstaigai buvo pateiktos rekomendacijos.


Įpareigoti Rūmų vadovą užtikrinti klaidingų apskaitos įrašų, nurodytų Valstybės kontrolės  2021-05-18 rašte Nr. SD-(6-9.1.1-E-6078)-441,  ištaisymą ir apie atliktus veiksmus informuoti Vidaus reikalų ministeriją (kartu pateikiant klaidų ištaisymą įrodančius dokumentus ir ištaisytus apskaitos registrus) ir Valstybės kontrolę.

Vidaus reikalų ministerija informavo, kad 2021 m. IV ketvirtį nusprendė atsisakyti savininko teisių ir pareigų pavaldžiose įstaigose, kuriose ji atlieka ministerijai nebūdingas funkcijas – tame tarpe ir VšĮ Vilniaus kultūros ir pramogų ir sporto rūmuose. Vyriausybė 2022-04-27 nutarimu Nr. 442 „Dėl viešosios įstaigos Vilniaus kultūros, pramogų ir sporto rūmų likvidavimo“ sutiko, kad Vidaus reikalų ministerija, įgyvendinanti valstybės, kaip VšĮ Vilniaus kultūros, pramogų ir sporto rūmų savininkės, turtines ir neturtines teises ir pareigas, priimtų sprendimą dėl šios įstaigos likvidavimo. Vidaus reikalų ministro 2022-05-12 įsakymu Nr. 1V-367 „Dėl viešosios įstaigos Vilniaus kultūros, pramogų ir sporto rūmų likvidavimo“ priimtas sprendimas nuo 2022-10-01 likviduoti VšĮ Vilniaus kultūros, pramogų ir sporto rūmus.


Atlikus detalesnių duomenų dėl garantuojamų paskolų, kurios yra suteiktos kredito linijos būdu, gavimo ir apdorojimo galimybių analizę, identifikavus rekomendacijos įgyvendinimo alternatyvas ir pasirinkus mažiausiai išteklių reikalaujančią, numatyta patikslinti valstybės garantuojamų paskolų žiniaraščio sudarymo taisykles.

2022-04-07 finansų ministro įsakymu Nr. 1K-124 „Dėl finansų ministro 2004 m. liepos 23 d. įsakymo Nr. 1K-278 „Dėl Valstybės perskolinamų paskolų, skolų, nurašytų perskolinamų paskolų arba skolų, nurašytų delspinigių ir valiutų kursų skirtumo bei revizuojamų perskolinamų paskolų ir skolų, valstybės garantuojamų paskolų žiniaraščių sudarymo ir ataskaitų dėl suteiktų valstybės garantijų pildymo taisyklių bei Beviltiškų perskolinamų paskolų arba skolų taisyklių patvirtinimo“ pakeitimo“ 37.11 p. nustatyta, kad ataskaitiniams metams pasibaigus garantijų institucijos kartu su ataskaita už paskutinį ataskaitinio laikotarpio ketvirtį atskiru raštu informuoja Finansų ministeriją, kiek faktiškai suteikta garantijų iki ataskaitinių metų paskutinės dienos pagal pasirašytas kredito linijos sutartis.


Socialinės apsaugos ir darbo ministerijos Centralizuotas vidaus audito skyrius 2021-09-23 atliko Ilguvos socialinės globos namų finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Lietuvos Respublikos socialinės apsaugos ir darbo ministerijos Centralizuotas vidaus audito skyrius atliks Jurdaičių socialinės globos namų finansinį vidaus auditą (finansinių ataskaitų duomenų analizę).

Socialinės apsaugos ir darbo ministerijos Centralizuotas vidaus audito skyrius 2021-09-23 atliko Jurdaičių socialinės globos namų finansinį vidaus auditą (tikslas - įsitikinti, kad Valstybės kontrolės nustatyti neatitikimai / trūkumai pašalinti bei įvertinti apskaitos organizavimą ir tvarkymą) ir atsižvelgdamas į audito rezultatus, įstaigai pateikė rekomendacijas.


Įpareigoti Rūmų vadovą atlikti Rūmuose veikiančios vidaus kontrolės sistemos peržiūrą, siekiant, kad  vidaus kontrolės sistema užtikrintų patikimos, aktualios, išsamios ir teisingos informacijos apie Rūmus teikimą. Apie atliktą peržiūrą ir jos rezultatus informuoti Vidaus reikalų ministeriją.


Atlikti VšĮ Tautinių bendrijų namai buhalterinės apskaitos patikrą.

Tautinių mažumų departamentas atliko VŠĮ „Tautinių bendrijų namų“ buhalterinės apskaitos patikrą (peržiūrėjo apskaitos dokumentus, sutartis, įstaigos patvirtintas galiojančias tvarkas, įsakymus, finansines ataskaitas ir kt.) ir pateikė siūlymus nustatytiems trūkumams pašalinti.


Atlikti VšĮ Tautinių bendrijų namai buhalterinės apskaitos trūkumų šalinimo stebėseną.

Atsižvelgiant į Tautinių mažumų departamento atliktos VŠĮ „Tautinių bendrijų namų“ buhalterinės apskaitos patikros rezultatus, įstaigai buvo pateikti siūlymai nustatytiems trūkumams pašalinti. VšĮ „Tautinių bendrijų namų“ atsižvelgė į pateiktus siūlymus ir nustatytus neatitikimus ištaisė.


Atlikti tyrimą, siekiant įvertinti Centro 2020 m. finansinės atskaitomybės teisingumą.

Vidaus reikalų ministerija, atlikusi Valstybės ir savivaldybių tarnautojų mokymo centro „Dainava“ 2020 m. finansinių ataskaitų rinkinio teisingumo vertinimą (2021-08-11 pažyma Nr. 23A4-85 „Dėl Valstybės ir savivaldybių tarnautojų mokymo centro „Dainava“ 2020 m. finansinės atskaitomybės teisingumo vertinimo“), nustatė klaidų ir informavo, kad jos bus ištaisytos 2021 m.


Įpareigoti Socialinių paslaugų ir priežiūros departamentą įdiegti unikalių (nesikartojančių) smurtą artimoje aplinkoje patiriančių asmenų, gavusių pagalbą iš SKPC, skaičiavimo sistemą.

Įvertinus žmogiškuosius ir finansinius resursus bei numatomus susijusių teisės aktų pakeitimus IT informacinės sistemos kūrimą perėmė Socialinės apsaugos ir darbo ministerija. 2024 m. pirmoje pusėje vyko SPIS sistemos ir jos galimybių rinkti duomenis apie unikalius (nesikartojančius) smurtą artimoje aplinkoje patyrusius ir pavojų patiriančius asmenis vertinimas. Atsižvelgiant į tai, kad SPIS sistemoje duomenys filtruojami pagal asmens kodus, o tokių duomenų Specializuotos kompleksinės pagalbos centrai nerenka, buvo nuspręsta kurti visiškai naują sistemą. Organizuoti susitikimai su Lietuvos moterų teisių įtvirtinimo asociacija dėl IT sistemos funkcionalumo poreikio. Planuojamas keisti Specializuotos kompleksinės pagalbos centrų veiklos aprašas, patvirtintas Socialinės apsaugos ir darbo ministro 2023 m. gegužės 9 d. įsakymu Nr. A1-296, kuriame bus patikslinti pagrindiniai renkami duomenys ir kurie bus įtraukti į IT sistemą. Atsižvelgiant į šiuo metu daromus SKPC veiklos aprašo keitimus, šiuo metu yra rengiama IT sistemos techninė specifikacija, kurios rengimas bus užbaigtas patvirtinus naują Specializuotos kompleksinės pagalbos centrų veiklos aprašo redakciją, todėl SKPC IT sistemos pirkimas nukeltas į 2025 m. I ketv. Su nauja politine vadovybe vėl iškeltas asmens kodų SKPC IT sistemoje klausimas, siejant su Europos Parlamento ir Tarybos direktyvos (ES) 2024/1385 dėl kovos su smurtu prieš moteris ir smurtu artimoje aplinkoje perkėlimu, vyksta diskusijos.


Parengti ir patvirtinti RC Projektų portfelio komiteto (PPK) sudėtį ir darbo reglamentą.

VĮ Registrų centro generalinio direktoriaus 2020-03-12 įsakymu Nr. VE-195 (1.3 E) „Dėl valstybės įmonės registrų centro Projektų portfelio komiteto sudarymo“  sudarytas ir patvirtintas Projektų portfelio komitetas bei 2021-11-09  įsakymu Nr. VE-771 (1.3 E) „Dėl valstybės įmonės Registrų centro Projektų portfelio komiteto darbo reglamento patvirtinimo“ patvirtintas Projektų portfelio komiteto darbo reglamentas.


Pagal vertinimo rezultatus inicijuoti sprendimai identifikuotoms priežastims šalinti.

Ekonomikos ir inovacijų ministerija 2022 m. atliko analizę ir nustatė, kad institucijos, gaunančios neatlygintinai registrų duomenis nepakankamai kontroliuoja duomenų gavimą, todėl nevaldo neatlygintinai gaunamų duomenų srautų (yra prielaidos piktnaudžiauti privilegijomis). Siekiant  išvengti perteklinio asmens duomenų tvarkymo ir mažinti teikiamų duomenų kiekį, Vyriausybė  2022-12-21 priėmė nutarimą Nr. 1293 „Dėl Lietuvos Respublikos Vyriausybės 2018-01-10 nutarimo Nr. 45 „Dėl Atlyginimo už registro objekto registravimą, dokumentų teikimą dydžių apskaičiavimo ir atlyginimo už registro objekto registravimą, registro duomenų, registro informacijos, registrui pateiktų dokumentų ir (arba) jų kopijų, valstybės informacinių sistemų duomenų teikimą mokėjimo tvarkos aprašo patvirtinimo“ pakeitimo“ . Aprašas buvo papildytas 5-1 punktu, kuriame registrų ir valstybės informacinių sistemų tvarkytojams tais atvejais, kai duomenys duomenų gavėjams teikiami neatlygintinai, pavesta vykdyti teikiamų duomenų kiekio (atliekamų užklausų) stebėseną ir kas ketvirtį jos rezultatus pateikti registrų ir valstybės informacinių sistemų valdytojams, taip pat asignavimų valdytojams, jei valdytojai patys nevaldo asignavimų; sudaromose ir keičiamose duomenų teikimo sutartyse nustatyti duomenų gavėjų gaunamų duomenų tvarkymo stebėsenos ir atskaitomybės sąlygas.


Asmens sveikatos priežiūros įstaigose atlikti vidaus auditą.

Sveikatos apsaugos ministerijos Vidaus audito skyrius sveikatos priežiūros įstaigose atliko išlaidų darbo užmokesčio padidinimui dėl COVID-19 ligos (koronaviruso infekcijos) kompensavimo Privalomojo sveikatos draudimo fondo lėšomis ir valstybės biudžeto lėšomis vidaus auditą (2022-05-27 vidaus audito ataskaita Nr. VAA-6). Sveikatos apsaugos ministras, atsižvelgdamas į audito rezultatus, 2023-01-13 įsakymu Nr. V-40 patvirtino rekomendacijų įgyvendinimo priemonių planą, kurių įgyvendinimo terminas suplanuotas iki 2024-01-01.


Parengti ir patvirtinti svarbias informacinių technologijų funkcijas vykdančių darbuotojų pamainumo užtikrinimo planą ir jį nuolat atnaujinti.

VĮ Registrų centro generalinio direktoriaus 2022-05-10 įsakymu VE-341 (1.3 E) „Dėl Valstybės įmonės Registrų centro 2022 metų IT centro kritinių pareigybių sąrašo tvirtinimo“ patvirtintas IT centro kritinių pareigybių sąrašas, nustatytos atsakomybės dėl kritinių pareigybių valdymo ir stebėsenos, periodinio vertinimo ir statuso atnaujinimo. Taip pat 2022-05-10 sudaryta Informacinių technologijų centro darbuotojų pamainumo matrica, kurioje nurodytos svarbias funkcijas vykdančių darbuotojų pamainumo sąsajos.


Parengti ir patvirtinti finansinės apskaitos periodo uždarymo  procesą ir  tvarkos aprašą


Parengti ir patvirtinti Projektų valdymo procesų aprašymą.

Parengti, patvirtinti ir „Promapp“ sistemoje dokumentuoti projektų valdymo procesai : •„Pristatyti verslo poreikį PPK posėdyje“ (paskelbta 2022-06-20);•„Sudaryti PVPG ir organizuoti jos darbą“ (paskelbta 2022-06-23);•„Pasirašyti/keisti projekto finansavimo sutartį“ (paskelbta 2022-04-01);•„Sukurti projekto paskyrą“ (paskelbta 2022-07-04);•„Administruoti ES paraišką“ (paskelbta 2022-06-20);•„Administruoti mokėjimo prašymą“ (paskelbta 2022-06-20);•„Valdyti projekto pirkimus“ (paskelbta 2022-06-02);•„Valdyti projekto suinteresuotas šalis“ (paskelbta 2022-01-21);•„Valdyti projekto komunikaciją“ (paskelbta 2022-06-02);•„Valdyti projekto rizikas“ (paskelbta 2022-06-07);•„Užbaigti projektą, įforminti rezultatus ir atlikti stebėseną“ (paskelbta 2022-05-09);•„Organizuoti projekto patikrą ir auditą, įforminti rezultatus“ (paskelbta 2022-02-07).